δ 2020 ΕΤΗΣΙΑ ΟΙΚΟΝΟΜΙΚΗ ΕΚΘΕΣΗ Βεβαιώνεται ότι η παρούσα Ετήσια Οικονομική Έκθεση της εταιρικής χρήσης 2020 (01.01.202031.12.2020), είναι εκείνη που εγκρίθηκε ομόφωνα από τα παρευρισκόμενα μέλη του Διοικητικού Συμβουλίου της Ανώνυμης Εταιρείας με την επωνυμία «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.» κατά την συνεδρίαση αυτού της 27ης Απριλίου 2021 και έχει αναρτηθεί στο διαδίκτυο στην νόμιμα καταχωρημένη ιστοσελίδα της εταιρείας www.karamolegos-bkr.gr, όπου και θα παραμείνει στην διάθεση του επενδυτικού κοινού για χρονικό διάστημα τουλάχιστον δέκα (10) ετών, από την ημερομηνία σύνταξης και δημοσιοποιήσεως της. Ετήσια Οικονομική Έκθεση χρήσης από 01.01.2020 έως 31.12.2020 1 Περιεχόμενα ΚΕΦΑΛΑΙΟ 1: ΔΗΛΩΣΕΙΣ ΕΚΠΡΟΣΩΠΩΝ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ............................................ 3 ΚΕΦΑΛΑΙΟ 2: ΕΤΗΣΙΑ ΕΚΘΕΣΗ ΔΙΑΧΕΙΡΙΣΗΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ...................................... 4 ΕΝΟΤΗΤΑ Α: ΣΗΜΑΝΤΙΚΑ ΓΕΓΟΝΟΤΑ ΠΟΥ ΕΛΑΒΑΝ ΧΩΡΑ ΣΤΗΝ ΔΙΑΡΚΕΙΑ ΤΗΣ ΚΛΕΙΟΜΕΝΗΣ ΧΡΗΣΕΩΣ 2020................................................................................................. 5 ΕΝΟΤΗΤΑ Β: ΚΥΡΙΟΤΕΡΟΙ ΚΙΝΔΥΝΟΙ ΚΑΙ ΑΒΕΒΑΙΟΤΗΤΕΣ ..................................................... 7 ΕΝΟΤΗΤΑ Γ: ΣΗΜΑΝΤΙΚΕΣ ΣΥΝΑΛΛΑΓΕΣ ΜΕ ΣΥΝΔΕΔΕΜΕΝΑ ΜΕΡΗ ................................. 13 ΕΝΟΤΗΤΑ Δ: ΕΠΕΞΗΓΗΜΑΤΙΚΗ ΕΚΘΕΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ (παρ.7 άρθρο 4 του Ν.3556/2007) ........................................................................................................................ 14 ENOTHTA E: ΠΛΗΡΟΦΟΡΙΕΣ ΓΙΑ ΕΡΓΑΣΙΑΚΑ ΚΑΙ ΠΕΡΙΒΑΛΛΟΝΤΙΚΑ ΘΕΜΑΤΑ .................. 18 ΕΝΟΤΗΤΑ ΣΤ: ΕΞΕΛΙΞΗ, ΕΠΙΔΟΣΕΙΣ ΚΑΙ ΘΕΣΗ ΤΗΣ ΕΤΑΙΡΕΙΑΣ – ΧΡΗΜΑΤΟΙΚΟΝΟΜΙΚΟΙ ΚΑΙ ΜΗ ΒΑΣΙΚΟΙ ΚΑΙ ΕΝΑΛΛΑΚΤΙΚΟΙ ΔΕΙΚΤΕΣ ΕΠΙΔΟΣΕΩΝ ...................................................... 19 ΕΝΟΤΗΤΑ Ζ: ENAΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ ........................................... 22 ΕΝΟΤΗΤΑ Η: ΠΡΟΒΛΕΠΟΜΕΝΗ ΠΟΡΕΙΑ ΚΑΙ ΕΞΕΛΙΞΗ ΤΟΥ ΟΜΙΛΟΥ ΓΙΑ ΤΗΝ ΧΡΗΣΗ 2021 ...................................................................................................................................... 24 ENOTHTA Θ: ΛΟΙΠΕΣ ΠΛΗΡΟΦΟΡΙΕΣ - ΣΗΜΑΝΤΙΚΑ ΓΕΓΟΝΟΤΑ ΜΕΤΑ ΤΗΝ ΛΗΞΗ ΤΗΣ ΠΕΡΙΟΔΟΥ ............................................................................................................................. 24 ΕΝΟΤΗΤΑ Ι: ΜΗ ΧΡΗΜΑΤΟΟΙΚΟΝΟΜΙΚΗ ΚΑΤΑΣΤΑΣΗ(BAΣΕΙ Ν.4403/2016 ΚΑΙ ΑΡΘΡΟΥ 151 ΚΑΙ 154 Ν.4548/2018) ................................................................................................... 24 ΕΝΟΤΗΤΑ ΙΑ: ΔΗΛΩΣΕΙΣ ΕΤΑΙΡΙΚΗΣ ΔΙΑΚΥΒΕΡΝΗΣΗΣ ........................................................ 30 ΚΕΦΑΛΑΙΟ 3: ΕΚΘΕΣΗ ΕΛΕΓΧΟΥ ΟΡΚΩΤΟΥ ΕΛΕΓΚΤΗ – ΛΟΓΙΣΤΗ.......................................................... 46 ΚΕΦΑΛΑΙΟ 4: ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ............................................................................ 55 ΣΤΟΙΧΕΙΑ ΚΑΤΑΣΤΑΣΗΣ ΣΥΝΟΛΙΚΩΝ ΕΣΟΔΩΝ ................................................................ 56 ΣΤΟΙΧΕΙΑ ΚΑΤΑΣΤΑΣΗΣ ΟΙΚΟΝΟΜΙΚΗΣ ΘΕΣΗΣ ............................................................... 57 ΣΤΟΙΧΕΙΑ ΚΑΤΑΣΤΑΣΗΣ ΜΕΤΑΒΟΛΗΣ ΙΔΙΩΝ ΚΕΦΑΛΑΙΩΝ .............................................. 59 ΣΤΟΙΧΕΙΑ ΚΑΤΑΣΤΑΣΗΣ ΤΑΜΕΙΑΚΩΝ ΡΟΩΝ .................................................................... 61 ΠΛΗΡΟΦΟΡΙΕΣ ΕΠΙ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ .................................................. 63 ΔΙΑΔΙΚΤΥΑΚΟΣ ΤΟΠΟΣ ΑΝΑΡΤΗΣΗΣ ΤΗΣ ΧΡΗΜΑΤΟΟΙΚΟΝΟΜΙΚΗΣ ΠΛΗΡΟΦΟΡΗΣΗΣ . 116 Ετήσια Οικονομική Έκθεση χρήσης από 01.01.2020 έως 31.12.2020 2 3 Ετήσια Οικονομική Έκθεση χρήσης από 01.01.2020 έως 31.12.2020 45 ΚΕΦΑΛΑΙΟ 3: ΕΚΘΕΣΗ ΕΛΕΓΧΟΥ ΟΡΚΩΤΟΥ ΕΛΕΓΚΤΗ – ΛΟΓΙΣΤΗ Προς τους Μετόχους της Εταιρείας «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.» Έκθεση Ελέγχου επί των Εταιρικών και Ενοποιημένων Οικονομικών Καταστάσεων Γνώμη Έχουμε ελέγξει τις συνημμένες εταιρικές και ενοποιημένες οικονομικές καταστάσεις της Εταιρείας ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε. (η Εταιρεία), οι οποίες αποτελούνται από την εταιρική και ενοποιημένη κατάσταση χρηματοοικονομικής θέσης της 31 ης Δεκεμβρίου 2020, τις εταιρικές και ενοποιημένες καταστάσεις συνολικού εισοδήματος, μεταβολών ιδίων κεφαλαίων και ταμειακών ροών της χρήσεως που έληξε την ημερομηνία αυτή, καθώς και περίληψη σημαντικών λογιστικών αρχών και μεθόδων και λοιπές επεξηγηματικές πληροφορίες. Κατά τη γνώμη μας, οι συνημμένες εταιρικές και ενοποιημένες οικονομικές καταστάσεις παρουσιάζουν εύλογα, από κάθε ουσιώδη άποψη, την οικονομική θέση της Εταιρείας ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε. και των θυγατρικών αυτής (ο Όμιλος) κατά την 31η Δεκεμβρίου 2020, τη χρηματοοικονομική τους επίδοση και τις ταμειακές τους ροές για τη χρήση που έληξε την ημερομηνία αυτή σύμφωνα με τα Διεθνή Πρότυπα Χρηματοοικονομικής Αναφοράς, όπως αυτά έχουν υιοθετηθεί από την Ευρωπαϊκή Ένωση. Βάση γνώμης Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου (ΔΠΕ) όπως αυτά έχουν ενσωματωθεί στην Ελληνική Νομοθεσία. Οι ευθύνες μας, σύμφωνα με τα πρότυπα αυτά περιγράφονται περαιτέρω στην ενότητα της έκθεσής μας “Ευθύνες ελεγκτή για τον έλεγχο των εταιρικών και ενοποιημένων οικονομικών καταστάσεων”. Είμαστε ανεξάρτητοι από την Εταιρεία και τις ενοποιούμενες θυγατρικές της καθ’ όλη τη διάρκεια του διορισμού μας σύμφωνα με τον Κώδικα Δεοντολογίας για Επαγγελματίες Ελεγκτές του Συμβουλίου Διεθνών Προτύπων Δεοντολογίας Ελεγκτών, όπως αυτός έχει ενσωματωθεί στην Ελληνική Νομοθεσία και τις απαιτήσεις δεοντολογίας που σχετίζονται με τον έλεγχο των εταιρικών και ενοποιημένων οικονομικών καταστάσεων στην Ελλάδα και έχουμε εκπληρώσει τις δεοντολογικές μας υποχρεώσεις σύμφωνα με τις απαιτήσεις της ισχύουσας νομοθεσίας και του προαναφερόμενου Κώδικα Δεοντολογίας. Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα να παρέχουν βάση για τη γνώμη μας. Σημαντικότερα θέματα ελέγχου Τα σημαντικότερα θέματα ελέγχου είναι εκείνα τα θέματα που, κατά την επαγγελματική μας κρίση, ήταν εξέχουσας σημασίας στον έλεγχό μας επί των εταιρικών και ενοποιημένων οικονομικών καταστάσεων της ελεγχόμενης χρήσεως. Τα θέματα αυτά και οι σχετιζόμενοι κίνδυνοι ουσιώδους ανακρίβειας αντιμετωπίστηκαν στο πλαίσιο του ελέγχου των εταιρικών και ενοποιημένων οικονομικών 46 καταστάσεων ως σύνολο, για τη διαμόρφωση της γνώμης μας επί αυτών και δεν εκφέρουμε ξεχωριστή γνώμη για τα θέματα αυτά. Σημαντικότερα θέματα ελέγχου Αντιμετώπιση ελεγκτικού θέματος 1.Αποτίμηση των επενδύσεων της εταιρείας σε συνδεδεμένες επιχειρήσεις Όπως περιγράφεται και στις συνημμένες χρηματοοικονομικές καταστάσεις η μητρική εταιρία αποτιμά τις συμμετοχές της στην εύλογη αξία με τις διαφορές αποτίμησης να αναγνωρίζονται στην καθαρή θέση μέσω των συνολικών εσόδων. Το σύνολο των μετοχών των θυγατρικών εταιρειών δεν διαπραγματεύονται σε ενεργό αγορά. Για τον προσδιορισμό της εύλογης αξίας τους, χρησιμοποιείται η παρούσα αξία των εκτιμώμενων μελλοντικών ταμειακών ροών που αναμένεται να αντληθούν από τις θυγατρικές εταιρίες. Η εκτίμηση των μελλοντικών ταμειακών ροών, εξαρτάται από εκτιμήσεις της Διοίκησης. Για τη χρήση 2020, η ζημία από την αποτίμηση των συμμετοχών σε εύλογες αξίες ανήλθε σε ποσό Ευρώ 1 εκ. και αφορούσε στην αποτίμηση της θυγατρικής KARAMOLEGOS BAKERY ROMANIA SA. Εξαιτίας της σημαντικής αξίας των θυγατρικών καθώς και της σημαντικότητας των παραδοχών/λογιστικών εκτιμήσεων και χρήσης ανεξάρτητων εκτιμητών από τη Διοίκηση σχετικά με τον υπολογισμό της εύλογης αξίας τους, η περιοχή αυτή θεωρείται κρίσιμη για τον έλεγχό μας. Αναφορικά με τις μελλοντικές ταμειακές ροές, οι κρίσεις της διοίκησης σχετίζονται με μεταβλητές όπως ο ρυθμός αύξησης των εσόδων, τα μικτά περιθώρια κέρδους και οι λειτουργικές δαπάνες. Η ελεγκτική μας προσέγγιση περιέλαβε μεταξύ άλλων τις κάτωθι διαδικασίες: -Εξετάσαμε τη διαδικασία της Διοίκησης αναφορικά με την κατάρτιση επιχειρηματικών πλάνων. -Διενεργήσαμε συζητήσεις με τη Διοίκηση της εταιρείας και αξιολογήσαμε τη συνολική διαδικασία εκτίμησης της εύλογης αξίας των θυγατρικών της εταιρειών που διενεργεί η Διοίκηση, συμπεριλαμβανομένης και της διαδικασίας επισκόπησης και έγκρισης των μοντέλων εκτίμησης. -Εξετάσαμε την καταλληλότητα του μοντέλου αποτίμησης και τη λογικότητα των παραδοχών (προεξοφλητικό επιτόκιο, ρυθμός ανάπτυξης) και διενεργήσαμε τις ακόλουθες ελεγκτικές διαδικασίες: -Συγκριτική αξιολόγηση βασικών παραδοχών στο μοντέλο αποτίμησης με στοιχεία και δεδομένα της αγοράς, καθώς και με παραδοχές που χρησιμοποιήθηκαν κατά τα προηγούμενα έτη -Εξέταση της μαθηματικής ακρίβειας του μοντέλου -Αξιολόγηση της ευαισθησίας του μοντέλου αποτίμησης στις μεταβολές σημαντικών παραδοχών -Αξιολόγηση της ανεξαρτησίας και της ικανότητας του εξωτερικού εκτιμητή που χρησιμοποίησε η εταιρεία. Δεδομένου του βαθμού υποκειμενικότητας στις παραδοχές στις οποίες βασίζεται η ανάλυση της εύλογης αξίας και των σημαντικών κρίσεων και εκτιμήσεων που απαιτούνται από τη διοίκηση, θεωρούμε την αξιολόγηση της εύλογης αξίας των επενδύσεων σε θυγατρικές, ως ένα εκ των σημαντικότερων θεμάτων ελέγχου. -Αξιολογήσαμε την επάρκεια και την καταλληλότητα των γνωστοποιήσεων στις σημειώσεις 3.7 και 4.8 των οικονομικών καταστάσεων. 47 Σημαντικότερα θέματα ελέγχου Αντιμετώπιση ελεγκτικού θέματος 2.Μεταβολή λογιστικής πολιτικής μηχανημάτων Ομίλου από τη μέθοδο κόστους στη μέθοδο αναπροσαρμογής (εύλογη αξία) και μεταβολή λογιστικών εκτιμήσεων Από το τέλος της χρήσεως του 2020, η Διοίκηση του Ομίλου αποφάσισε να αναγνωρίσει τον μηχανολογικό εξοπλισμό που χρησιμοποιείται στην παραγωγή διαδικασία, σε εύλογη αξία, όπως αυτή προκύπτει από τις αποτιμήσεις που πραγματοποιούνται από ανεξάρτητους εκτιμητές, μείον τις μεταγενέστερες αποσβέσεις. Η εν λόγω μεταβολή λογιστικής πολιτικής εφαρμόστηκε με αναδρομική ισχύ από 01.01.2019, βασιζόμενη στις πρόνοιες του ΔΛΠ 16 και του ΔΛΠ 8. Κατά την ημερομηνία της αναδρομικής ισχύος τόσο το κόστος κτήσεως όσο και οι συσσωρευμένες αποσβέσεις προσαρμόστηκαν ανάλογα προκειμένου η αναπροσαρμοσμένη αναπόσβεστη αξία να ισούται με την εύλογη αξία κατά τον χρόνο εκείνο. Μετά την πάροδο των αναπροσαρμοσμένων αποσβέσεων για τα έτη 2019 και 2020, η αναπόσβεστη αξία των συγκεκριμένων παγίων ισούται με την εύλογη αξία που έχει προσδιορίσει ο ανεξάρτητος εκτιμητής κατά την 31.12.2020. Την 01.01.2019, η αύξηση της λογιστικής αξίας του μηχανολογικού εξοπλισμού, ποσού 9,5 εκατ. περίπου, πιστώθηκε απευθείας στα Ίδια Κεφάλαια στα Αποθεματικά Αναπροσαρμογής. Τυχόν μελλοντική μείωση της λογιστικής αξίας των συγκεκριμένων παγίων θα είχε ως αποτέλεσμα την ανάλωση του Αποθεματικού Αναπροσαρμογής. Η ελεγκτική μας προσέγγιση περιέλαβε μεταξύ άλλων τις κάτωθι διαδικασίες: -Αξιολογήσαμε την ανεξαρτησία και επάρκεια των εκτιμητών που διενήργησαν τις αποτιμήσεις των μηχανημάτων. -Αξιολογήσαμε τις βασικές παραδοχές του μοντέλου αποτίμησης και τη λογικότητα των παραδοχών (προεξοφλητικό επιτόκιο, ρυθμός ανάπτυξης) -Επιβεβαιώσαμε την ορθότητα των υπολογισμών της αλλαγής λογιστικής πολιτικής με βάση τις απαιτήσεις του ΔΛΠ 8 «Λογιστικές πολιτικές, μεταβολές των λογιστικών εκτιμήσεων και λάθη». -Αξιολογήσαμε την εκτίμηση της διοίκησης και των ανεξάρτητων εκτιμητών σε σχέση με την αλλαγή της ωφέλιμης ζωής των παγίων και επιβεβαιώσαμε τον υπολογισμό της επίδρασης από την αλλαγή αυτή. Αξιολογήσαμε την επάρκεια των γνωστοποιήσεων στις εταιρικές και ενοποιημένες χρηματοοικονομικές καταστάσεις σε σχέση με τα ανωτέρω θέματα. Επιπλέον, εντός της τρέχουσας χρήσης 2020, η Διοίκηση του Ομίλου επαναξιολόγησε τις ωφέλιμες ζωές τόσο των μηχανημάτων (βάσει εκτίμησης ανεξάρτητων εκτιμητών) όσο και ορισμένων κατηγοριών του λοιπού εξοπλισμού (βάσει εκτίμησης Διοίκησης) και προχώρησε σε αλλαγή της εκτίμησής της αξιολογώντας την ισχύουσα πραγματικότητα όσον αφορά τη διάρκεια ζωής τους. 48 Σημαντικότερα θέματα ελέγχου Αντιμετώπιση ελεγκτικού θέματος 3. Ανακτησιμότητα εμπορικών απαιτήσεων Κατά την 31.12.2020, οι εμπορικές απαιτήσεις Οι ελεγκτικές μας διαδικασίες σχετικά με την της εταιρείας ανέρχονται σε € 24.683.810 (€ ανακτησιμότητα των εμπορικών απαιτήσεων 21.240.973 την 31.12.2019) ενώ η σχετική περιλάμβαναν, μεταξύ άλλων: συσσωρευμένη απομείωση ανέρχεται σε € Την κατανόηση της διαδικασίας, ως προς την 3.059.671 (€ 3.009.846 την 31.12.2019), όπως παρακολούθηση των εμπορικών απαιτήσεων αναφέρεται στις σημειώσεις των οικονομικών και των παραγόντων που λαμβάνονται καταστάσεων. υπόψη για την εκτίμηση της πρόβλεψης για Η Διοίκηση για να εκτιμήσει το ποσό της απομείωση. απομείωσης των εμπορικών της απαιτήσεων, Την αξιολόγηση της εκτίμησης της διοίκησης αξιολογεί την ανακτησιμότητα των εμπορικών σχετικά με την ανακτησιμότητα των απαιτήσεων επισκοπόντας την ληκτότητα των εμπορικών απαιτήσεων. υπολοίπων των πελατών, το πιστωτικό ιστορικό Την αξιολόγηση της εκτίμησης της διοίκησης τους και τη διευθέτηση των μεταγενέστερων και του ανεξάρτητου εμπειρογνώμονα πληρωμών σύμφωνα με τον εκάστοτε σχετικά με την επίπτωση του ΔΠΧΑ 9 στις διακανονισμό. οικονομικές καταστάσεις. Περαιτέρω, η διοίκηση αξιολογεί την εκτιμώμενη Τη λήψη επιστολών επιβεβαίωσης τρίτων για πρόβλεψη με βάση στοχευμένη επισκόπηση ένα αντιπροσωπευτικό δείγμα εμπορικών λογαριασμών πελατών, λαμβάνοντας υπόψη την απαιτήσεων και εκτέλεση διαδικασιών εμπειρία της, σχετικά με τις τρέχουσες μεταγενέστερα της ημερομηνίας των οικονομικές συνθήκες καθώς και τις οικονομικών καταστάσεων για εισπράξεις. εξασφαλίσεις και τις εγγυήσεις που έχουν Την εξέταση των απαντητικών επιστολών των αποκτηθεί από συγκεκριμένους πελάτες. δικηγόρων, για θέματα που χειρίστηκαν κατά Μετά την υιοθέτηση του ΔΠΧΠ 9 την 1.1.2018, ο τη διάρκεια του έτους για τον εντοπισμό Όμιλος και η Εταιρία εφαρμόζουν την τυχόν θεμάτων που υποδεικνύουν υπόλοιπα απλοποιημένη μέθοδο του ΔΠΧΠ 9 για τον από εμπορικές απαιτήσεις που δεν είναι υπολογισμό των αναμενόμενων πιστωτικών ανακτήσιμα στο μέλλον. ζημιών, η οποία χρησιμοποιεί την πρόβλεψη της Την αξιολόγηση της ανάλυσης της αναμενόμενης πιστωτικής ζημίας για όλη τη ενηλικίωσης πελατών και την εκτίμηση της διάρκεια ζωής των εμπορικών και λοιπών Εταιρείας για την πρόβλεψη. απαιτήσεων. Κατά τον έλεγχο της απομείωσης που πραγματοποιήθηκε στις 31.12.2020 σύμφωνα με την παραπάνω μέθοδο, χρησιμοποιήθηκαν προϋπολογιστικά ποσοστά. Τα ποσοστά αυτά βασίζονται στις ημέρες καθυστέρησης πληρωμών για ομάδες πελατών με παρόμοια χαρακτηριστικά. Ο υπολογισμός αντανακλά ένα σταθμισμένο με πιθανότητες αποτέλεσμα, τη χρονική αξία του χρήματος, λογικές και βάσιμες πληροφορίες που είναι διαθέσιμες την ημερομηνία του ισολογισμού για γεγονότα του παρελθόντος, τις τρέχουσες συνθήκες, τις προβλέψεις για τις μελλοντικές οικονομικές Επιπλέον αξιολογήσαμε την επάρκεια και την καταλληλότητα των γνωστοποιήσεων στις σημειώσεις 3.6 και 3.9 των οικονομικών καταστάσεων. 49 Σημαντικότερα θέματα ελέγχου Αντιμετώπιση ελεγκτικού θέματος συνθήκες και συγκεκριμένες πληροφορίες για ορισμένες απαιτήσεις. Θεωρούμε ότι η αξιολόγηση της ανακτησιμότητας των εμπορικών απαιτήσεων της εταιρείας είναι ένα από τα σημαντικότερα θέματα ελέγχου, αφενός γιατί οι εμπορικές απαιτήσεις είναι από τα κυριότερα στοιχεία του Ενεργητικού και αφετέρου λόγω των σημαντικών εκτιμήσεων και κρίσεων της Διοίκησης. Οι πληροφορίες σχετικά με τις λογιστικές πολιτικές της εταιρείας για τις εμπορικές απαιτήσεις, αναφέρονται στις σημειώσεις 3.6 και 3.9 της ετήσιας οικονομικής έκθεσης. 4. Αναγνώριση εσόδων 5. Ο κύκλος εργασιών Ομίλου και Εταιρείας ανήλθε για τη χρήση που έληξε την 31.12.2020 σε 97.390.610 και 78.359.301 αντίστοιχα (€ 88.581.706 και 67.909.238 αντίστοιχα για τη χρήση που έληξε την 31.12.2019). Αναφορικά με τον κλάδο τροφίμων και ποτών αξιολογήθηκε ότι υφίσταται αυξημένος κίνδυνος απάτης στην ορθή αναγνώριση των εσόδων. Ο κίνδυνος σχετίζεται με την ακρίβεια και πληρότητα των υπολογιζόμενων εκπτώσεων προς τους πελάτες λόγω επίτευξης στόχων πωλήσεων, καθώς η εν λόγω περιοχή είναι, ενδογενώς, περισσότερο επιρρεπής στην παραβίαση των δικλίδων από τη Διοίκηση. Η προσέγγιση του ελέγχου μας έγινε με βάση τον ελεγκτικό κίνδυνο και περιλαμβάνει, μεταξύ άλλων, τη διενέργεια των ακόλουθων διαδικασιών: Κατανόηση των πολιτικών και διαδικασιών για την αναγνώριση των εσόδων σχετικά με τις εκπτώσεις λόγω επίτευξης στόχων πωλήσεων, καταγραφή της φύσης και των πιθανών ιδιαιτεροτήτων ανά περιοχή και αξιολόγηση της ύπαρξης τυχόν ασυνήθιστων ή μοναδικών συναλλαγών. Έλεγχο του ορθού διαχωρισμού των χρήσεων, εξετάζοντας πωλήσεις που πραγματοποιήθηκαν κοντά στην ημερομηνία λήξης της περιόδου αναφοράς και αμέσως μετά από αυτή, μέσω συσχέτισης των τιμολογίων με τα αντίστοιχα δελτία αποστολής. Εξέταση σημαντικών συμβάσεων πελατών για τον εντοπισμό, την καταγραφή και την κατανόηση περίπλοκων όρων και προϋποθέσεων, με σκοπό να διασφαλισθεί η καταλληλότητα του ακολουθούμενου λογιστικού χειρισμού με βάση τις υφιστάμενες λογιστικές αρχές και μεθόδους αναγνώρισης των εσόδων. Σε δείγμα συμβάσεων πελατών, επαναϋπολογισμό των εκπτώσεων βάσει του επιβεβαιωμένου τζίρου ανά περίπτωση και των όρων των συμβάσεων και συμφωνία με τα αντίστοιχα εκδοθέντα τιμολόγια και λοιπά παραστατικά. 50 Σημαντικότερα θέματα ελέγχου Αντιμετώπιση ελεγκτικού θέματος Επιπλέον αξιολογήσαμε την επάρκεια και την καταλληλότητα των γνωστοποιήσεων στη σημείωση 3.20 των οικονομικών καταστάσεων. Άλλες πληροφορίες Η διοίκηση είναι υπεύθυνη για τις άλλες πληροφορίες. Οι άλλες πληροφορίες περιλαμβάνονται στην Έκθεση Διαχείρισης του Διοικητικού Συμβουλίου, για την οποία γίνεται σχετική αναφορά στην “Έκθεση επί Άλλων Νομικών και Κανονιστικών Απαιτήσεων”, στις Δηλώσεις των Μελών του Διοικητικού Συμβουλίου, αλλά δεν περιλαμβάνουν τις οικονομικές καταστάσεις και την έκθεση ελέγχου επί αυτών. Η γνώμη μας επί των εταιρικών και ενοποιημένων οικονομικών καταστάσεων δεν καλύπτει τις άλλες πληροφορίες και δεν εκφράζουμε με τη γνώμη αυτή οποιασδήποτε μορφής συμπέρασμα διασφάλισης επί αυτών. Σε σχέση με τον έλεγχό μας επί των εταιρικών και ενοποιημένων οικονομικών καταστάσεων, η ευθύνη μας είναι να αναγνώσουμε τις άλλες πληροφορίες και, με τον τρόπο αυτό, να εξετάσουμε εάν οι άλλες πληροφορίες είναι ουσιωδώς ασυνεπείς με τις εταιρικές και ενοποιημένες οικονομικές καταστάσεις ή τις γνώσεις που αποκτήσαμε κατά τον έλεγχο ή αλλιώς φαίνεται να είναι ουσιωδώς εσφαλμένες. Εάν, με βάση τις εργασίες που έχουμε εκτελέσει, καταλήξουμε στο συμπέρασμα ότι υπάρχει ουσιώδες σφάλμα σε αυτές τις άλλες πληροφορίες, είμαστε υποχρεωμένοι να αναφέρουμε το γεγονός αυτό. Δεν έχουμε τίποτα να αναφέρουμε σχετικά με το θέμα αυτό. Ευθύνες της διοίκησης και των υπευθύνων για τη διακυβέρνηση επί των εταιρικών και ενοποιημένων οικονομικών καταστάσεων Η διοίκηση έχει την ευθύνη για την κατάρτιση και εύλογη παρουσίαση των εταιρικών και ενοποιημένων οικονομικών καταστάσεων σύμφωνα με τα ΔΠΧΑ όπως αυτά έχουν υιοθετηθεί από την Ευρωπαϊκή Ένωση, όπως και για εκείνες τις δικλίδες εσωτερικού ελέγχου που η διοίκηση καθορίζει ως απαραίτητες, ώστε να καθίσταται δυνατή η κατάρτιση των εταιρικών και ενοποιημένων οικονομικών καταστάσεων απαλλαγμένων από ουσιώδες σφάλμα, που οφείλεται είτε σε απάτη είτε σε λάθος. Κατά την κατάρτιση των εταιρικών και ενοποιημένων οικονομικών καταστάσεων, η διοίκηση είναι υπεύθυνη για την αξιολόγηση της ικανότητας της Εταιρείας και του Ομίλου να συνεχίσουν τη δραστηριότητά τους, γνωστοποιώντας όπου συντρέχει τέτοια περίπτωση, τα θέματα που σχετίζονται με τη συνεχιζόμενη δραστηριότητα και τη χρήση της λογιστικής αρχής της συνεχιζόμενης δραστηριότητας, εκτός και εάν η διοίκηση είτε προτίθεται να ρευστοποιήσει την Εταιρεία και τον Όμιλο ή να διακόψει τη δραστηριότητά τους ή δεν έχει άλλη ρεαλιστική εναλλακτική επιλογή από το να προβεί σ ’αυτές τις ενέργειες. 51 Η Επιτροπή Ελέγχου (άρθ. 44 ν.4449/2017) της Εταιρείας έχει την ευθύνη εποπτείας της διαδικασίας χρηματοοικονομικής αναφοράς της Εταιρείας και του Ομίλου. Ευθύνες ελεγκτή για τον έλεγχο των εταιρικών και ενοποιημένων οικονομικών καταστάσεων Οι στόχοι μας είναι να αποκτήσουμε εύλογη διασφάλιση για το κατά πόσο οι εταιρικές και ενοποιημένες οικονομικές καταστάσεις, στο σύνολο τους, είναι απαλλαγμένες από ουσιώδες σφάλμα, που οφείλεται είτε σε απάτη είτε σε λάθος και να εκδώσουμε έκθεση ελεγκτή, η οποία περιλαμβάνει τη γνώμη μας. Η εύλογη διασφάλιση συνιστά διασφάλιση υψηλού επιπέδου, αλλά δεν είναι εγγύηση ότι ο έλεγχος που διενεργείται σύμφωνα με τα ΔΠΕ, όπως αυτά έχουν ενσωματωθεί στην Ελληνική Νομοθεσία, θα εντοπίζει πάντα ένα ουσιώδες σφάλμα, όταν αυτό υπάρχει. Σφάλματα δύναται να προκύψουν από απάτη ή από λάθος και θεωρούνται ουσιώδη όταν, μεμονωμένα ή αθροιστικά, θα μπορούσε εύλογα να αναμένεται ότι θα επηρέαζαν τις οικονομικές αποφάσεις των χρηστών, που λαμβάνονται με βάση αυτές τις εταιρικές και ενοποιημένες οικονομικές καταστάσεις. Ως καθήκον του ελέγχου, σύμφωνα με τα ΔΠΕ όπως αυτά έχουν ενσωματωθεί στην Ελληνική Νομοθεσία, ασκούμε επαγγελματική κρίση και διατηρούμε επαγγελματικό σκεπτικισμό καθ’ όλη τη διάρκεια του ελέγχου. Επίσης: Εντοπίζουμε και αξιολογούμε τους κινδύνους ουσιώδους σφάλματος στις εταιρικές και ενοποιημένες οικονομικές καταστάσεις, που οφείλεται είτε σε απάτη είτε σε λάθος, σχεδιάζοντας και διενεργώντας ελεγκτικές διαδικασίες που ανταποκρίνονται στους κινδύνους αυτούς και αποκτούμε ελεγκτικά τεκμήρια που είναι επαρκή και κατάλληλα για να παρέχουν βάση για τη γνώμη μας. Ο κίνδυνος μη εντοπισμού ουσιώδους σφάλματος που οφείλεται σε απάτη είναι υψηλότερος από αυτόν που οφείλεται σε λάθος, καθώς η απάτη μπορεί να εμπεριέχει συμπαιγνία, πλαστογραφία, εσκεμμένες παραλείψεις, ψευδείς διαβεβαιώσεις ή παράκαμψη των δικλίδων εσωτερικού ελέγχου. Κατανοούμε τις δικλίδες εσωτερικού ελέγχου που σχετίζονται με τον έλεγχο, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό τη διατύπωση γνώμης επί της αποτελεσματικότητας των δικλίδων εσωτερικού ελέγχου της Εταιρείας και του Ομίλου. Αξιολογούμε την καταλληλότητα των λογιστικών αρχών και μεθόδων που χρησιμοποιήθηκαν και το εύλογο των λογιστικών εκτιμήσεων και των σχετικών γνωστοποιήσεων που έγιναν από τη διοίκηση. Αποφαινόμαστε για την καταλληλότητα της χρήσης από τη διοίκηση της λογιστικής αρχής της συνεχιζόμενης δραστηριότητας και με βάση τα ελεγκτικά τεκμήρια που αποκτήθηκαν για το εάν υπάρχει ουσιώδης αβεβαιότητα σχετικά με γεγονότα ή συνθήκες που μπορεί να υποδηλώνουν ουσιώδη αβεβαιότητα ως προς την ικανότητα της Εταιρείας και του Ομίλου να συνεχίσουν τη δραστηριότητά τους. Εάν συμπεράνουμε ότι υφίσταται ουσιώδης αβεβαιότητα, είμαστε υποχρεωμένοι στην έκθεση ελεγκτή να επιστήσουμε την προσοχή στις σχετικές γνωστοποιήσεις των εταιρικών και ενοποιημένων οικονομικών καταστάσεων ή εάν αυτές οι γνωστοποιήσεις είναι ανεπαρκείς να διαφοροποιήσουμε τη γνώμη μας. Τα συμπεράσματά μας βασίζονται σε ελεγκτικά τεκμήρια που αποκτώνται μέχρι την ημερομηνία της έκθεσης ελεγκτή. Ωστόσο, μελλοντικά γεγονότα ή συνθήκες ενδέχεται να έχουν ως αποτέλεσμα η Εταιρεία και ο Όμιλος να παύσουν να λειτουργούν ως συνεχιζόμενη δραστηριότητα. 52 Αξιολογούμε τη συνολική παρουσίαση, τη δομή και το περιεχόμενο των εταιρικών και ενοποιημένων οικονομικών καταστάσεων, συμπεριλαμβανομένων των γνωστοποιήσεων, καθώς και το κατά πόσο οι εταιρικές και ενοποιημένες οικονομικές καταστάσεις απεικονίζουν τις υποκείμενες συναλλαγές και τα γεγονότα με τρόπο που επιτυγχάνεται η εύλογη παρουσίαση. Αποκτούμε επαρκή και κατάλληλα ελεγκτικά τεκμήρια αναφορικά με την χρηματοοικονομική πληροφόρηση των οντοτήτων ή των επιχειρηματικών δραστηριοτήτων εντός του Ομίλου για την έκφραση γνώμης επί των εταιρικών και ενοποιημένων οικονομικών καταστάσεων. Είμαστε υπεύθυνοι για την καθοδήγηση, την επίβλεψη και την εκτέλεση του ελέγχου της Εταιρείας και των θυγατρικών της. Παραμένουμε αποκλειστικά υπεύθυνοι για την ελεγκτική μας γνώμη. Μεταξύ άλλων θεμάτων, κοινοποιούμε στους υπεύθυνους για τη διακυβέρνηση, το σχεδιαζόμενο εύρος και το χρονοδιάγραμμα του ελέγχου, καθώς και σημαντικά ευρήματα του ελέγχου, συμπεριλαμβανομένων όποιων σημαντικών ελλείψεων στις δικλίδες εσωτερικού ελέγχου εντοπίζουμε κατά τη διάρκεια του ελέγχου μας. Επιπλέον, δηλώνουμε προς τους υπεύθυνους για τη διακυβέρνηση ότι έχουμε συμμορφωθεί με τις σχετικές απαιτήσεις δεοντολογίας περί ανεξαρτησίας και γνωστοποιούμε προς αυτούς όλες τις σχέσεις και άλλα θέματα που μπορεί εύλογα να θεωρηθεί ότι επηρεάζουν την ανεξαρτησία μας και τα σχετικά μέτρα προστασίας, όπου συντρέχει περίπτωση. Από τα θέματα που γνωστοποιήθηκαν στους υπεύθυνους για τη διακυβέρνηση, καθορίζουμε τα θέματα εκείνα που ήταν εξέχουσας σημασίας για τον έλεγχο των εταιρικών και ενοποιημένων οικονομικών καταστάσεων της τρέχουσας περιόδου και ως εκ τούτου αποτελούν τα σημαντικότερα θέματα ελέγχου. Έκθεση επί Άλλων Νομικών και Κανονιστικών Απαιτήσεων 1. Έκθεση Διαχείρισης Διοικητικού Συμβουλίου Λαμβάνοντας υπόψη ότι η διοίκηση έχει την ευθύνη για την κατάρτιση της Έκθεσης Διαχείρισης του Διοικητικού Συμβουλίου και της Δήλωσης Εταιρικής Διακυβέρνησης που περιλαμβάνεται στην έκθεση αυτή, κατ’ εφαρμογή των διατάξεων της παραγράφου 5 του άρθρου 2 του Ν. 4336/2015 (μέρος Β), σημειώνουμε ότι: α) Στην Έκθεση Διαχείρισης του Διοικητικού Συμβουλίου περιλαμβάνεται δήλωση εταιρικής διακυβέρνησης, η οποία παρέχει τα πληροφοριακά στοιχεία που ορίζονται στο άρθρο 152 του Ν. 4548/2018. β) Κατά τη γνώμη μας η Έκθεση Διαχείρισης του Διοικητικού Συμβουλίου έχει καταρτισθεί σύμφωνα με τις ισχύουσες νομικές απαιτήσεις των άρθρων 150-151 και 153-154 και της παραγράφου 1 (περιπτώσεις γ’ και δ’) του άρθρου 152 του Ν. 4548/2018 και το περιεχόμενο αυτής αντιστοιχεί με τις συνημμένες οικονομικές καταστάσεις της χρήσης που έληξε την 31/12/2020. 53 γ) Με βάση τη γνώση που αποκτήσαμε κατά το έλεγχό μας, για την Εταιρεία και τον Όμιλο «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.» και το περιβάλλον της, δεν έχουμε εντοπίσει ουσιώδεις ανακρίβειες στην Έκθεση Διαχείρισης του Διοικητικού της Συμβουλίου. 2. Συμπληρωματική Έκθεση προς την Επιτροπή Ελέγχου Η γνώμη μας επί των συνημμένων εταιρικών και ενοποιημένων οικονομικών καταστάσεων είναι συνεπής με τη Συμπληρωματική Έκθεσή μας προς την Επιτροπή Ελέγχου της Εταιρείας, που προβλέπεται από το άρθρο 11 του κανονισμού της Ευρωπαϊκής Ένωσης (ΕΕ) αριθ. 537/2014. 3. Παροχή Μη Ελεγκτικών Υπηρεσιών Δεν παρείχαμε στην Εταιρεία και τις θυγατρικές της μη ελεγκτικές υπηρεσίες που απαγορεύονται σύμφωνα με το άρθρο 5 του κανονισμού της Ευρωπαϊκής Ένωσης (ΕΕ) αριθ. 537/2014. 4. Διορισμός Ελεγκτή Διοριστήκαμε για πρώτη φορά ως Ορκωτοί Ελεγκτές Λογιστές της Εταιρείας με την από 27/06/2018 απόφαση της ετήσιας τακτικής γενικής συνέλευσης των μετόχων. Έκτοτε ο διορισμός μας έχει αδιαλείπτως ανανεωθεί για μια συνολική περίοδο 3 ετών με βάση τις κατ’ έτος λαμβανόμενες αποφάσεις της τακτικής γενικής συνέλευσης των μετόχων της Εταιρείας. Μαρούσι, 28 Απριλίου 2021 ΩΡΙΩΝ ΟΡΚΩΤΟΙ ΕΛΕΓΚΤΕΣ ΛΟΓΙΣΤΕΣ Α.Ε. Ο Ορκωτός Ελεγκτής Λογιστής Α.Μ. Σ.Ο.Ε.Λ Εταιρείας : 146 Βλαχερνών 10, Μαρούσι Τ.Κ. 151 24 Κωνσταντίνος Ι. Νιφορόπουλος ΑΜ ΣΟΕΛ: 16541 54 ΚΕΦΑΛΑΙΟ 4: ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ − Στοιχεία Κατάστασης Συνολικών Εσόδων της χρήσης που έληξε την 31 η Δεκεμβρίου 2020 − Στοιχεία Κατάστασης Οικονομικής Θέσης της 31ης Δεκεμβρίου 2020 − Στοιχεία Κατάστασης Μεταβολών Ιδίων Κεφαλαίων της χρήσης που έληξε την 31η Δεκεμβρίου 2020 − Στοιχεία Κατάστασης Ταμειακών Ροών της χρήσης που έληξε την 31η Δεκεμβρίου 2020 − Πληροφορίες επί των Οικονομικών Καταστάσεων Ετήσια Οικονομική Έκθεση χρήσης από 01.01.2020 έως 31.12.2020 55 ΣΤΟΙΧΕΙΑ ΚΑΤΑΣΤΑΣΗΣ ΣΥΝΟΛΙΚΩΝ ΕΣΟΔΩΝ (ενοποιημένα και μη ενοποιημένα) Για την χρήση 2019 εμφανίζονται αναπροσαρμοσμένα ποσά λόγω αναδρομικής εφαρμογής της αλλαγής λογιστικής πολιτικής αποτίμησης παγίων (βλέπε σημείωση 4.6) Οι επισυναπτόμενες σημειώσεις αποτελούν αναπόσπαστο μέρος αυτών των οικονομικών καταστάσεων. Ετήσια Οικονομική Έκθεση χρήσης από 01.01.2020 έως 31.12.2020 56 ΣΤΟΙΧΕΙΑ ΚΑΤΑΣΤΑΣΗΣ ΟΙΚΟΝΟΜΙΚΗΣ ΘΕΣΗΣ (ενοποιημένα και μη ενοποιημένα) *αναπροσαρμοσμένα ποσά λόγω αναδρομικής εφαρμογής της αλλαγής λογιστικής πολιτικής αποτίμησης παγίων (βλέπε σημείωση 4.6) Οι επισυναπτόμενες σημειώσεις αποτελούν αναπόσπαστο μέρος αυτών των οικονομικών καταστάσεων. Ετήσια Οικονομική Έκθεση χρήσης από 01.01.2020 έως 31.12.2020 57 *αναπροσαρμοσμένα ποσά λόγω αναδρομικής εφαρμογής της αλλαγής λογιστικής πολιτικής αποτίμησης παγίων (βλέπε σημείωση 4.6) Οι επισυναπτόμενες σημειώσεις αποτελούν αναπόσπαστο μέρος αυτών των οικονομικών καταστάσεων. Ετήσια Οικονομική Έκθεση χρήσης από 01.01.2020 έως 31.12.2020 58 ΣΤΟΙΧΕΙΑ ΚΑΤΑΣΤΑΣΗΣ ΜΕΤΑΒΟΛΗΣ ΙΔΙΩΝ ΚΕΦΑΛΑΙΩΝ (ενοποιημένα και μη ενοποιημένα) Για το έτος 2019 εμφανίζονται αναπροσαρμοσμένα ποσά λόγω αναδρομικής εφαρμογής της αλλαγής λογιστικής πολιτικής αποτίμησης παγίων (βλέπε σημείωση 4.6) Οι επισυναπτόμενες σημειώσεις αποτελούν αναπόσπαστο μέρος αυτών των οικονομικών καταστάσεων. Ετήσια Οικονομική Έκθεση χρήσης από 01.01.2020 έως 31.12.2020 59 Για το έτος 2019 εμφανίζονται αναπροσαρμοσμένα ποσά λόγω αναδρομικής εφαρμογής της αλλαγής λογιστικής πολιτικής αποτίμησης παγίων (βλέπε σημείωση 4.6) Οι επισυναπτόμενες σημειώσεις αποτελούν αναπόσπαστο μέρος αυτών των οικονομικών καταστάσεων. Ετήσια Οικονομική Έκθεση χρήσης από 01.01.2020 έως 31.12.2020 60 ΣΤΟΙΧΕΙΑ ΚΑΤΑΣΤΑΣΗΣ ΤΑΜΕΙΑΚΩΝ ΡΟΩΝ (ενοποιημένα και μη ενοποιημένα) Για το έτος 2019 εμφανίζονται αναπροσαρμοσμένα ποσά λόγω αναδρομικής εφαρμογής της αλλαγής λογιστικής πολιτικής αποτίμησης παγίων (βλέπε σημείωση 4.6) Οι επισυναπτόμενες σημειώσεις αποτελούν αναπόσπαστο μέρος αυτών των οικονομικών καταστάσεων. Ετήσια Οικονομική Έκθεση χρήσης από 01.01.2020 έως 31.12.2020 61 Για το έτος 2019 εμφανίζονται αναπροσαρμοσμένα ποσά λόγω αναδρομικής εφαρμογής της αλλαγής λογιστικής πολιτικής αποτίμησης παγίων (βλέπε σημείωση 4.6) Οι επισυναπτόμενες σημειώσεις αποτελούν αναπόσπαστο μέρος αυτών των οικονομικών καταστάσεων. Ετήσια Οικονομική Έκθεση χρήσης από 01.01.2020 έως 31.12.2020 62 ΠΛΗΡΟΦΟΡΙΕΣ ΕΠΙ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ 1. ΓΕΝΙΚΗ ΠΛΗΡΟΦΟΡΗΣΗ 1.1 Οι ετήσιες οικονομικές καταστάσεις της για την περίοδο 01.01.2020 - 31.12.2020 έχουν εγκριθεί από το Διοικητικό Συμβούλιο την 27η Απριλίου 2021 και τελούν υπό την έγκριση της Τακτικής Γενικής Συνέλευσης των Μετόχων. 1.2 Σύσταση Εταιρείας: H Εταιρεία ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε. ιδρύθηκε με την σημερινή της νομική μορφή στις 07.11.1989 (ΦΕΚ 3882/09.11.1989). Η διάρκεια της Εταιρείας έχει ορισθεί 90 χρόνια, δηλαδή έως την 31.12.2079. 1.3 Ο αριθμός του απασχολούμενου προσωπικού του Ομίλου και της Εταιρείας: 1.4 Έδρα Η έδρα της Εταιρείας βρίσκεται στην θέση Τζήμα, Κορωπί. Η ηλεκτρονική διεύθυνση της Εταιρείας είναι η www.karamolegos-bkr.gr. 1.5 Σκοπός Η παραγωγή και εμπορεία ειδών αρτοποιίας και ζαχαροπλαστικής. Η συμμετοχή ή συνεργασία της Εταιρείας με οποιοδήποτε τρόπο και με οποιονδήποτε σκοπό συναφή με το σκοπό της Εταιρείας. Η ίδρυση υποκαταστημάτων, πρακτορείων, γραφείων σε οποιοδήποτε μέρος της Ελλάδος και το εξωτερικό και η εκμετάλλευση αυτών για τους σκοπούς της Εταιρείας. Η αντιπροσώπευση οποιασδήποτε επιχείρησης ημεδαπής ή αλλοδαπής του ίδιου ή συναφούς σκοπού. Η κτήση και εκμετάλλευση κάθε μέσου μεταφοράς και η κτήση ακινήτων προς επίτευξη του σκοπού της Εταιρείας 2. ΠΛΑΙΣΙΟ ΚΑΤΑΡΤIΣΗΣ ΤΩΝ ΧΡΗΜΑΤΟΙΚΟΝΟΜΙΚΩΝ ΚΑΤΑΣΤΑΣΕΩΝ Οι παρούσες οικονομικές καταστάσεις του Ομίλου και της Εταιρίας για τη χρήση που έληξε την 31 Δεκεμβρίου 2020 («Οικονομικές Καταστάσεις»), έχουν συνταχθεί σύμφωνα με τα Διεθνή Πρότυπα Χρηματοοικονομικής Πληροφόρησης («Δ.Π.Χ.Π») όπως αυτά έχουν υιοθετηθεί από την Ευρωπαϊκή Ένωση. Οι ακολουθούμενες λογιστικές αρχές που εφαρμόστηκαν κατά τη σύνταξη των Οικονομικών Καταστάσεων της 31.12.2020 παρουσιάζονται παρακάτω: Ετήσια Οικονομική Έκθεση χρήσης από 01.01.2020 έως 31.12.2020 63 2.1 Βάση παρουσίασης Οι Οικονομικές Καταστάσεις αφορούν στη χρήση 1.1 - 31.12.2020 και έχουν συνταχθεί: Α) Σύμφωνα με τα Δ.Π.Χ.Π, όπως αυτά υιοθετούνται από την Ευρωπαϊκή Ένωση, βάσει του Κανονισμού αριθ. 1606/2002 του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης της 19ης Ιουλίου 2002 και Β) Σύμφωνα με την αρχή της συνέχισης της δραστηριότητας της Εταιρίας και του Ομίλου, με βάση την αρχή του ιστορικού κόστους. Κατ' εξαίρεση ορισμένα στοιχεία του ενεργητικού και των υποχρεώσεων αποτιμώνται στην εύλογη αξία τους. Τα στοιχεία αυτά είναι : α) αξιόγραφα επενδυτικού χαρτοφυλακίου αποτιμώμενα στην εύλογη αξία μέσω των αποτελεσμάτων β) Οι συμμετοχές σε θυγατρικές εταιρείες οι οποίες αποτιμούνται στην εύλογη αξία μέσω των συνολικών εσόδων που καταχωρούνται απευθείας στην καθαρή θέση και γ) τα μηχανήματα και ο λοιπός μηχανολογικός εξοπλισμός αποτιμώνται στην εύλογη αξία μέσω των συνολικών εσόδων και καταχωρούνται απευθείας στην καθαρή θέση. Τα ποσά που περιλαμβάνονται στις παρούσες Οικονομικές Καταστάσεις παρουσιάζονται σε Ευρώ, εκτός αν αναφέρεται διαφορετικά στις επιμέρους σημειώσεις. Οι εκτιμήσεις και τα κριτήρια που εφαρμόζονται από την Εταιρία και τον Όμιλο για τη λήψη αποφάσεων και τα οποία επηρεάζουν τη σύνταξη των Οικονομικών Καταστάσεων στηρίζονται σε ιστορικά δεδομένα και σε υποθέσεις που, υπό τις παρούσες συνθήκες, κρίνονται λογικές. Οι εκτιμήσεις και τα κριτήρια λήψης αποφάσεων επανεκτιμώνται για να λάβουν υπόψη τις τρέχουσες εξελίξεις και οι επιπτώσεις από τυχόν αλλαγές τους αναγνωρίζονται στις οικονομικές καταστάσεις κατά το χρόνο που πραγματοποιούνται. Ο Όμιλος στα τέλη του 2020 προχώρησε σε αναπροσαρμογή της αξίας των μηχανημάτων και του λοιπού μηχανολογικού εξοπλισμού που διέθεται, καθώς η αξία των εν λόγω πάγιων περιουσιακών στοιχείων σε όρους κόστους δεν αποτύπωνε την πραγματική τους αξία. Η αναπροσαρμογή βασίστηκε σε έκθεση ανεξάρτητου εκτιμητή. Η εν λόγω αλλαγή στην μέθοδο επιμέτρησης των παγίων αποτελεί αλλαγή λογιστικής πολιτικής με χρήση πρώτης εφαρμογής την 31.12.2020 και με ημερομηνία μετάβασης την 01.01.2019. 2.2 Συνέχιση δραστηριότητας Η Εταιρία και ο Όμιλος, για τη σύνταξη των οικονομικών καταστάσεων της 31.12.2020, βασίστηκαν στην αρχή της συνέχισης της επιχειρηματικής δραστηριότητας. Ο κορωνοϊός COVID-19, ο οποίος ανιχνεύθηκε για πρώτη φορά το Δεκέμβριο του 2019 στην Κίνα και έκτοτε έχει διασπαρθεί σε ολόκληρο τον κόσμο, έχει ήδη επιφέρει δυσμενείς επιπτώσεις τόσο στην παγκόσμια όσο και στην εγχώρια οικονομική ανάπτυξη και δραστηριότητα. Σύμφωνα με τις εκτιμήσεις της Eurostat, η μείωση του ΑΕΠ στη ζώνη του Ευρώ το 2020 ήταν 6,8%. Το αντίστοιχο μέγεθος για τη Ετήσια Οικονομική Έκθεση χρήσης από 01.01.2020 έως 31.12.2020 64 χώρα μας ήταν 9,6%, Ωστόσο, οι διαφοροποιήσεις στους επί μέρους κλάδους της Οικονομίας ήταν έντονες, με την παροχή τουριστικών υπηρεσιών να δέχεται τις ισχυρότερες πιέσεις, ενώ ο κλάδος του λιανικού εμπορίου διόρθωσε σε ελαφρά χαμηλότερο από το συνολικό ποσοστό, επηρεαζόμενος θετικά από προϊοντικές κατηγορίες όπως ορισμένες από αυτές στις οποίες δραστηριοποιείται ο Όμιλος. Στη συγκράτηση των επιπτώσεων από την πανδημία, καθοριστικό ρόλο έπαιξαν τα κρατικά μέτρα ενίσχυσης επιχειρήσεων και εργαζομένων, υποστηριζόμενα από πολλαπλά ευρωπαϊκά προγράμματα και την παροχή άφθονης και με εξαιρετικά χαμηλό κόστος ρευστότητας από την Ευρωπαϊκή Κεντρική Τράπεζα. Στο νέο αυτό επιχειρηματικό τοπίο, η Διοίκηση της Εταιρείας παρακολουθεί σε συνεχή βάση τις εξελίξεις και μεριμνά για τη λήψη μέτρων και την εφαρμογή πολιτικών που κρίνονται αναγκαία και ενδεδειγμένα, προκειμένου να διασφαλισθεί η απρόσκοπτη λειτουργία της και η προστασία των εργαζομένων της και ο περιορισμός των αρνητικών συνεπειών της πανδημίας, στο μικρότερο δυνατό βαθμό. Ειδικότερα: Κατά την διάρκεια του lockdown, όπου ήταν δυνατό, εφαρμοζόταν η τηλεργασία. Επίσης οι εργαζόμενοι στα γραφεία διοίκησης, εργάζονται τηρώντας όλους τους προβλεπόμενους κανόνες υγιεινής που προβλέπονται από τις υγειονομικές αρχές, όπου απαιτείται εργάζονται σε βάρδιες λαμβάνοντας παράλληλα ειδικές ρυθμίσεις για εργαζόμενους που ανήκουν σε ευπαθείς ομάδες ή για εργαζόμενους που μπορεί να αισθάνονται αδιαθεσία ή να θεωρούν πιθανή την έκθεσή του στον ιό, προστατεύοντας του ίδιους και τον κοινωνικό τους περίγυρο. Τα επαγγελματικά ταξίδια έχουν περιοριστεί στα απολύτως απαραίτητα τόσο κατά τη διάρκεια του lockdown όσο και μετά την άρση κάποιων μέτρων. Αντιστρόφως έχει αυξηθεί σε σημαντικό βαθμό η επικοινωνία με βασικούς προμηθευτές με ηλεκτρονικά μέσα. Η εταιρεία έχει προβεί μέχρι και σήμερα σε πάρα πολλούς ελέγχους του προσωπικού με μοριακά τεστς Η διοίκηση της Εταιρείας προέβη σε αξιολόγηση των δυνητικών και πραγματικών επιπτώσεων της πανδημίας στις επιχειρηματικές δραστηριότητες και την οικονομική επίδοση της Εταιρείας και του Ομίλου, λαμβάνοντας υπόψη σειρά εκτιμήσεων και παραδοχών που έχει αξιολογήσει ως κατάλληλες για την περίσταση προκειμένου για την εκτίμηση των μελλοντικών ταμειακών ροών της Εταιρείας και του Ομίλου. Ο Όμιλος ήταν επαρκώς χρηματοδοτημένος κατά την έναρξη της υγειονομικής κρίσης. Το κεφάλαιο κίνησης της Εταιρείας και του Ομίλου είναι θετικό και επομένως δεν αναμένεται να υπάρχει δυσκολία στην αποπληρωμή των υποχρεώσεων της Εταιρείας και του Ομίλου. Ο μακροπρόθεσμος σχεδιασμός για το επενδυτικό πλάνο παραμένει. Σε κάθε περίπτωση η αξιολόγηση όλων των παραγόντων είναι συνεχής και δυναμική και αναπροσαρμόζεται βάσει των εξελίξεων. Η Διοίκηση του Ομίλου εκτιμά διαρκώς την κατάσταση και τις πιθανές επιπτώσεις, και λαμβάνει όλα τα αναγκαία μέτρα για τη διατήρηση της βιωσιμότητας του Ομίλου και της Εταιρείας και, την Ετήσια Οικονομική Έκθεση χρήσης από 01.01.2020 έως 31.12.2020 65 ελαχιστοποίηση επιπτώσεων στις δραστηριότητες τους στο παρόν επιχειρηματικό και οικονομικό περιβάλλον. Σε κάθε περίπτωση δεν υφίσταται καμία ανησυχία στο παρόν στάδιο αναφορικά με την συνέχιση της δραστηριότητας της Εταιρείας και του Ομίλου. 2.3 Αλλαγές σε λογιστικές πολιτικές Από το τέλος της χρήσης του 2020, η Διοίκηση του Ομίλου αποφάσισε να αναγνωρίσει τον μηχανολογικό εξοπλισμό που χρησιμοποιείται στην παραγωγή διαδικασία σε εύλογη αξία, όπως αυτή προκύπτει από τις αποτιμήσεις που πραγματοποιήθηκαν από ανεξάρτητους εκτιμητές, μείον τις μεταγενέστερες αποσβέσεις. Η εν λόγω μεταβολή λογιστικής πολιτικής εφαρμόστηκε με αναδρομική ισχύ από 01.01.2019, βασιζόμενη στις πρόνοιες του ΔΛΠ 16 και του ΔΛΠ 8. Η απόφαση της Διοίκησης στηρίχθηκε στο γεγονός ότι στον κλάδο της αρτοποιίας και ζαχαροπλαστικής όπου δραστηριοποιείται ο Όμιλος, η ωφέλιμη διάρκεια ζωής των μηχανημάτων που χρησιμοποιούνται στην παραγωγική διαδικασία είναι ιδιαίτερα μεγάλη και ως εκ τούτου απαιτείται η επανεκτίμηση της λογιστικής τους αξίας σε εύλογα χρονικά διαστήματα. 2.3.1 Νέα Πρότυπα, Διερμηνείες, Αναθεωρήσεις και Τροποποιήσεις υφιστάμενων Προτύπων τα οποία έχουν τεθεί σε ισχύ και έχουν υιοθετηθεί από την Ευρωπαϊκή Ένωση Τα ακόλουθα νέα Πρότυπα, Διερμηνείες και τροποποιήσεις Προτύπων έχουν εκδοθεί από το Συμβούλιο Διεθνών Λογιστικών Προτύπων (IASB), έχουν υιοθετηθεί από την Ευρωπαϊκή Ένωση και η εφαρμογή τους είναι υποχρεωτική από την 01/01/2020 ή μεταγενέστερα. Τίτλος Εφαρμόζονται σε ετήσιες λογιστικές περιόδους που ξεκινούν την Τροποποιήσεις στο ΔΛΠ 1 και το ΔΛΠ 8: Ορισμός Σημαντικότητας 1 Ιανουαρίου 2020 Τροποποιήσεις στο ΔΠΧΑ 3 Συνενώσεις Επιχειρήσεων 1 Ιανουαρίου 2020 Τροποποιήσεις αναφορών στο Πλαίσιο Κατάρτισης 1 Ιανουαρίου 2020 χρηματοοικονομικών καταστάσεων Τροποποιήσεις στα ΔΠΧΑ 9, ΙΑΣ 39 & ΔΠΧΑ 7: Interest Rate 1 Ιανουαρίου 2020 Benchmark (IBOR) Reform – 1ο Στάδιο Covid-19-Παραχωρήσεις ενοικίου – Τροποποίηση ΔΠΧΑ 16 1 Ιουνίου 2020 2.3.1.1 Τροποποιήσεις στο ΔΛΠ 1 και στο ΔΛΠ 8: «Ορισμός του Ουσιώδους» (εφαρμόζεται για ετήσιες περιόδους που ξεκινούν την ή μετά την 01.01.2020) Τον Οκτώβριο του 2018, το IASB προέβη στην έκδοση τροποποιήσεων στον ορισμό του ουσιώδους, προκειμένου να καταστεί ευκολότερο για τις εταιρείες να προβούν σε άσκηση κρίσης σχετικά με το Ετήσια Οικονομική Έκθεση χρήσης από 01.01.2020 έως 31.12.2020 66 ουσιώδες μέγεθος. Ο ορισμός του ουσιώδους βοηθά τις εταιρείες να αποφασίσουν ποιες πληροφορίες θα πρέπει να περιληφθούν στις Οικονομικές τους Καταστάσεις. Ο νέος ορισμός τροποποιεί το ΔΛΠ 1 και το ΔΛΠ 8. Οι τροποποιήσεις αποσαφηνίζουν τον ορισμό ουσιώδους και πώς αυτός θα πρέπει να εφαρμοστεί, συμπεριλαμβάνοντας στον ορισμό καθοδήγηση η οποία μέχρι τώρα περιλαμβανόταν σε άλλα Πρότυπα. Οι τροποποιήσεις δεν έχουν επίδραση στις ενοποιημένες Οικονομικές Καταστάσεις. 2.3.1.2 Τροποποιήσεις στο ΔΠΧΑ 3: «Ορισμός μίας Επιχείρησης» (εφαρμόζεται για ετήσιες περιόδους που ξεκινούν την ή μετά την 01.01.2020) Τον Οκτώβριο του 2018, το IASB προέβη στην έκδοση τροποποιήσεων περιορισμένου σκοπού στο ΔΠΧΑ 3 προκειμένου να βελτιώσει τον ορισμό μίας επιχείρησης. Οι τροποποιήσεις θα βοηθήσουν τις εταιρείες να προσδιορίσουν αν μία απόκτηση αποτελεί συνένωση επιχειρήσεων ή απόκτηση στοιχείων του ενεργητικού. Ο τροποποιημένος ορισμός επισημαίνει ότι η εκροή μίας επιχείρησης είναι να παρέχει αγαθά και υπηρεσίες στους πελάτες, ενώ ο προγενέστερος ορισμός εστίαζε στις αποδόσεις υπό τη μορφή μερισμάτων, χαμηλότερου κόστους ή άλλων οικονομικών οφελών στους επενδυτές και σε τρίτους. Επιπλέον της τροποποίησης του ορισμού της επιχείρησης, το IASB μέσω της εν λόγω έκδοσης παρέχει συμπληρωματική καθοδήγηση. Οι τροποποιήσεις δεν έχουν επίδραση στις ενοποιημένες Οικονομικές Καταστάσεις. 2.3.1.3 Αναθεώρηση του Εννοιολογικού Πλαισίου της Χρηματοοικονομικής Αναφοράς (εφαρμόζεται για ετήσιες περιόδους που ξεκινούν την ή μετά την 01.01.2020) Τον Μάρτιο του 2018, το IASB προέβη στην αναθεώρηση του Εννοιολογικού Πλαισίου της Χρηματοοικονομικής Αναφοράς, σκοπός της οποίας ήταν η ενσωμάτωση σημαντικών θεμάτων τα οποία δεν καλύπτονταν, καθώς επίσης και η επικαιροποίηση και παροχή διευκρινίσεων σε σχέση με συγκεκριμένες καθοδηγήσεις. Το αναθεωρημένο Εννοιολογικό Πλαίσιο της Χρηματοοικονομικής Αναφοράς περιλαμβάνει ένα νέο κεφάλαιο σχετικά με την επιμέτρηση, στο οποίο αναλύεται η έννοια της επιμέτρησης, συμπεριλαμβανομένων παραγόντων που πρέπει να λαμβάνονται υπόψη κατά την επιλογή μίας βάσης επιμέτρησης, θέματα σχετικά με την παρουσίαση και γνωστοποίηση στις Οικονομικές Καταστάσεις και καθοδήγηση αναφορικά με την αποαναγνώριση στοιχείων του ενεργητικού και υποχρεώσεων από τις Οικονομικές Καταστάσεις. Περαιτέρω, το αναθεωρημένο Εννοιολογικό Πλαίσιο της Χρηματοοικονομικής Αναφοράς περιλαμβάνει βελτιωμένους ορισμούς των στοιχείων του ενεργητικού και των υποχρεώσεων, καθοδήγηση που υποβοηθά την εφαρμογή των εν λόγω ορισμών, επικαιροποίηση των κριτηρίων για την αναγνώριση των στοιχείων του ενεργητικού και των υποχρεώσεων, καθώς επίσης και διευκρινίσεις σε σημαντικούς τομείς, όπως οι ρόλοι της διαχείρισης, της συντηρητικότητας και της αβεβαιότητας κατά την επιμέτρηση στην χρηματοοικονομική πληροφόρηση. Οι τροποποιήσεις δεν έχουν επίδραση στις ενοποιημένες Οικονομικές Καταστάσεις. 2.3.1.4 Τροποποιήσεις στις Αναφορές του Εννοιολογικού Πλαισίου της Χρηματοοικονομικής Αναφοράς (εφαρμόζεται για ετήσιες περιόδους που ξεκινούν την ή μετά την 01.01.2020) Ετήσια Οικονομική Έκθεση χρήσης από 01.01.2020 έως 31.12.2020 67 Τον Μάρτιο του 2018, το IASB προέβη στην έκδοση Τροποποιήσεων στις Αναφορές του Εννοιολογικού Πλαισίου της Χρηματοοικονομικής Αναφοράς, σε συνέχεια της αναθεώρησής του. Ορισμένα Πρότυπα περιλαμβάνουν ρητές αναφορές σε προγενέστερες εκδόσεις του Εννοιολογικού Πλαισίου της Χρηματοοικονομικής Αναφοράς. Σκοπός των εν λόγω τροποποιήσεων είναι η επικαιροποίηση των ως άνω αναφορών και η υποστήριξη για τη μετάβαση στο αναθεωρημένο Εννοιολογικό Πλαίσιο της Χρηματοοικονομικής Αναφοράς Οι τροποποιήσεις δεν έχουν επίδραση στις ενοποιημένες Οικονομικές Καταστάσεις. 2.3.1.5 Τροποποιήσεις στα ΔΠΧΑ 9, ΔΛΠ 39 και ΔΠΧΑ 7: “Αναμόρφωση Σημείου Αναφοράς Επιτοκίου” (εφαρμόζεται για ετήσιες περιόδους που ξεκινούν την ή μετά την 01.01.2020) Τον Σεπτέμβριο του 2019, το IASB προέβη στην έκδοση τροποποιήσεων σε ορισμένες απαιτήσεις συγκεκριμένων λογιστικών χειρισμών αντιστάθμισης, προκειμένου να εξομαλύνει ενδεχόμενες επιπτώσεις που προκύπτουν από την αβεβαιότητα η οποία προέρχεται από την αναμόρφωση του Σημείου Αναφοράς Επιτοκίου. Οι τροποποιήσεις σχεδιάστηκαν για να υποστηρίξουν την παροχή χρήσιμων χρηματοοικονομικών πληροφοριών από τις εταιρείες κατά τη διάρκεια της περιόδου αβεβαιότητας, η οποία προκύπτει από τη σταδιακή κατάργηση των σημείων αναφοράς επιτοκίου, όπως τα διατραπεζικά επιτόκια. Επιπλέον, οι εταιρείες απαιτείται να παράσχουν πρόσθετες πληροφορίες στους επενδυτές αναφορικά με τις σχέσεις αντιστάθμισης που επηρεάζονται άμεσα από τις εν λόγω συνθήκες αβεβαιότητας. Οι τροποποιήσεις δεν έχουν επίδραση στις ενοποιημένες Οικονομικές Καταστάσεις. 2.3.1.6 Τροποποιήσεις στο ΔΠΧΑ 16 «Μισθώσεις» Σχετιζόμενες με τον Covid-19 Παραχωρήσεις Μισθώματος (εφαρμόζεται για ετήσιες περιόδους που ξεκινούν την ή μετά την 01.06.2020) Τον Μάιο του 2020, το IASB προέβη στην έκδοση τροποποιήσεων στο ΔΠΧΑ 16 οι οποίες παρέχουν στους μισθωτές τη δυνατότητα να μην προβούν σε αξιολόγηση για το εάν μία σχετιζόμενη με τον Covid -19 παραχώρηση μισθώματος χαρακτηρίζεται ως τροποποίηση μίσθωσης. Πιο συγκεκριμένα, οι τροποποιήσεις διευκρινίζουν ότι στην περίπτωση που πληρούνται συγκεκριμένες προϋποθέσεις, δεν απαιτείται από τους μισθωτές να αξιολογήσουν εάν συγκεκριμένες παραχωρήσεις μισθώματος που σχετίζονται με τον Covid-19 αποτελούν τροποποιήσεις μίσθωσης. Αντιθέτως, οι μισθωτές που εφαρμόζουν αυτή την πρακτική εφαρμογή, θα υιοθετήσουν για τις εν λόγω παραχωρήσεις μισθώματος έναν λογιστικό χειρισμό ως να μην αποτελούν τροποποιήσεις μίσθωσης. Τα παραπάνω εφαρμόζονται για παραχωρήσεις μισθώματος που σχετίζονται με τον Covid-19, οι οποίες μειώνουν τις πληρωμές μισθωμάτων που καθίστανται πληρωτέες την ή πριν από την 30η Ιουνίου 2021. Οι τροποποιήσεις είχαν περιορισμένη επίδραση στις ενοποιημένες Οικονομικές Καταστάσεις. 2.3.2 Νέα λογιστικά πρότυπα τροποποιήσεις υφιστάμενων προτύπων τα οποία δεν έχουν ακόμα τεθεί σε ισχύ ή δεν έχουν υιοθετηθεί από την Ευρωπαϊκή Ένωση Τα ακόλουθα νέα Πρότυπα, Διερμηνείες και τροποποιήσεις Προτύπων έχουν εκδοθεί από το Συμβούλιο Διεθνών Λογιστικών Προτύπων (IASB), αλλά είτε δεν έχουν ακόμη τεθεί σε ισχύ είτε δεν έχουν υιοθετηθεί από την Ευρωπαϊκή Ένωση. Ετήσια Οικονομική Έκθεση χρήσης από 01.01.2020 έως 31.12.2020 68 Τίτλος Εφαρμόζονται σε ετήσιες λογιστικές περιόδους που ξεκινούν την Τροποποιήσεις στο ΔΠΧΑ 9, ΔΛΠ 39, ΔΠΧΑ 7, ΔΠΧΑ 4 & ΔΠΧΑ 16: Interest Rate Benchmark (IBOR) Reform – 2ο 1 Ιανουαρίου 2021 Στάδιο Τροποποιήσεις στο ΔΠΧΑ 4: Αναβολή εφαρμογής του 1 Ιανουαρίου 2021 ΔΠΧΑ 9 Ετήσιες βελτιώσεις στα ΔΠΧΑ: Κύκλος 2018-2020 Τροποποιήσεις στο ΔΛΠ 16: Έσοδα πριν την έναρξη της προοριζόμενης χρήσης παγίου Τροποποιήσεις στο ΔΛΠ 37: Επαχθείς συμβάσεις / Κόστος εκπλήρωσης συμβάσεων Τροποποιήσεις στο ΔΠΧΑ 3: Αναφορές στο Πλαίσιο Κατάρτισης χρηματοοικονομικών καταστάσεων Τροποποιήσεις στο ΔΛΠ 1 και το ΔΛΠ 8: Ταξινόμηση υποχρεώσεων ως Μακροπρόθεσμες ή Βραχυπρόθεσμες 1 Ιανουαρίου 2022 1 Ιανουαρίου 2022 1 Ιανουαρίου 2022 1 Ιανουαρίου 2022 1 Ιανουαρίου 2023 2.3.2.1 Τροποποιήσεις στα ΔΠΧΑ 9, ΔΛΠ 39, ΔΠΧΑ 7, ΔΠΧΑ 4 και ΔΠΧΑ 16: «Αναμόρφωση Σημείου Αναφοράς Επιτοκίου – Φάση 2» (εφαρμόζεται για ετήσιες περιόδους που ξεκινούν την ή μετά την 01.01.2021) Τον Αύγουστο του 2020, το IASB ολοκλήρωσε τη διαδικασία αξιολόγησης και ανταπόκρισης στην αναμόρφωση των διατραπεζικών επιτοκίων και άλλων σημείων αναφοράς επιτοκίου, προβαίνοντας στην έκδοση μίας σειράς τροποποιήσεων σε πέντε Πρότυπα. Οι τροποποιήσεις συμπληρώνουν αυτές που εκδόθηκαν το 2019 και επικεντρώνονται στις επιπτώσεις στις Οικονομικές Καταστάσεις όταν μια εταιρεία αντικαθιστά το παλιό επιτόκιο αναφοράς με ένα εναλλακτικό επιτόκιο αναφοράς ως αποτέλεσμα της αναμόρφωσης. Πιο συγκεκριμένα, οι τροποποιήσεις σχετίζονται με το πώς μια εταιρεία θα λογιστικοποιήσει τις αλλαγές στις συμβατικές ταμειακές ροές χρηματοοικονομικών μέσων, πώς θα λογιστικοποιήσει μία αλλαγή στις σχέσεις αντιστάθμισης ως αποτέλεσμα της αναμόρφωσης, καθώς και σχετικές πληροφορίες που θα πρέπει να γνωστοποιήσει. Ο Όμιλος θα εξετάσει την επίπτωση όλων των παραπάνω στις Οικονομικές του Καταστάσεις, αν και δεν αναμένεται να έχουν καμία. Τα ανωτέρω έχουν υιοθετηθεί από την Ευρωπαϊκή Ένωση με ημερομηνία έναρξης ισχύος την 01/01/2021. 2.3.2.2 Τροποποιήσεις στο ΔΠΧΑ 4 «Ασφαλιστικές Συμβάσεις» - αναβολή εφαρμογής ΔΠΧΑ 9 (εφαρμόζεται για ετήσιες περιόδους που ξεκινούν την ή μετά την 01.01.2021) Τον Ιούνιο του 2020, το IASB προέβη στην έκδοση τροποποιήσεων βάσει των οποίων αναβάλλεται η ημερομηνία αρχικής εφαρμογής του ΔΠΧΑ 17 για δύο έτη, δηλαδή θα εφαρμόζεται για ετήσιες περιόδους που ξεκινούν την ή μετά την 1η Ιανουαρίου 2023. Συνεπεία αυτού, το IASB προέβη επίσης σε παράταση της καθορισμένης καταληκτικής ημερομηνίας για την προσωρινή εξαίρεση από την εφαρμογή του ΔΠΧΑ 9 «Χρηματοοικονομικά Μέσα» που περιλαμβάνεται στο ΔΠΧΑ 4 «Ασφαλιστικές Ετήσια Οικονομική Έκθεση χρήσης από 01.01.2020 έως 31.12.2020 69 Συμβάσεις», έχοντας ως αποτέλεσμα οι οικονομικές οντότητες να απαιτείται να εφαρμόσουν το ΔΠΧΑ 9 για ετήσιες περιόδους που ξεκινούν την ή μετά την 1η Ιανουαρίου 2023. Ο Όμιλος θα εξετάσει την επίπτωση όλων των παραπάνω στις Οικονομικές του Καταστάσεις, αν και δεν αναμένεται να έχουν καμία. Τα ανωτέρω έχουν υιοθετηθεί από την Ευρωπαϊκή Ένωση με ημερομηνία έναρξης ισχύος την 01/01/2021. 2.3.2.3 Τροποποιήσεις στο ΔΠΧΑ 3 «Συνενώσεις Επιχειρήσεων», στο ΔΛΠ 16 «Ενσώματα Πάγια», στο ΔΛΠ 37 «Προβλέψεις, Ενδεχόμενες Υποχρεώσεις και Ενδεχόμενα Στοιχεία του Ενεργητικού» και στις «Ετήσιες Βελτιώσεις 2018 - 2020» (εφαρμόζεται για ετήσιες περιόδους που ξεκινούν την ή μετά την 01.01.2022) Τον Μάιο του 2020, το IASB προέβη στην έκδοση μίας σειράς τροποποιήσεων, που περιλαμβάνουν περιορισμένου σκοπού τροποποιήσεις σε τρία Πρότυπα, καθώς και τις Ετήσιες Βελτιώσεις του Συμβουλίου. Οι εν λόγω τροποποιήσεις παρέχουν διευκρινίσεις αναφορικά με τη διατύπωση των Προτύπων ή διορθώνουν ήσσονος σημασίας συνέπειες, παραβλέψεις ή αντικρούσεις μεταξύ των απαιτήσεων των Προτύπων. Πιο συγκεκριμένα: - Οι τροποποιήσεις στο ΔΠΧΑ 3 «Συνενώσεις Επιχειρήσεων» επικαιροποιούν μία παραπομπή του ΔΠΧΑ 3 στο Εννοιολογικό Πλαίσιο της Χρηματοοικονομικής Αναφοράς χωρίς να τροποποιούν τις λογιστικές απαιτήσεις που αφορούν στις συνενώσεις επιχειρήσεων. - Οι τροποποιήσεις στο ΔΛΠ 16 «Ενσώματα Πάγια» απαγορεύουν σε μία εταιρεία να αφαιρέσει από το κόστος των παγίων ποσά που έλαβε από την πώληση στοιχείων που παράγονται κατά τη διάρκεια προετοιμασίας των εν λόγω παγίων για να καταστούν έτοιμα προς χρήση. Αντιθέτως, η εταιρεία αναγνωρίζει τα εν λόγω έσοδα από πωλήσεις και τα σχετικά κόστη στην Κατάσταση Αποτελεσμάτων. - Οι τροποποιήσεις στο ΔΛΠ 37 «Προβλέψεις, Ενδεχόμενες Υποχρεώσεις και Ενδεχόμενα Στοιχεία του Ενεργητικού» προσδιορίζουν τα κόστη που μία εταιρεία θα πρέπει να συμπεριλάβει κατά την αξιολόγηση για το εάν ένα συμβόλαιο είναι ζημιογόνο. - Οι Ετήσιες Βελτιώσεις των ΔΠΧΑ – Κύκλος 2018-2020 προβαίνουν σε ήσσονος σημασίας τροποποιήσεις στο ΔΠΧΑ 1 «Πρώτη Εφαρμογή των Διεθνών Προτύπων Χρηματοοικονομικής Αναφοράς», στο ΔΠΧΑ 9 «Χρηματοοικονομικά Μέσα», στο ΔΛΠ 41 «Γεωργία» και στα Επεξηγηματικά Παραδείγματα που συνοδεύουν το ΔΠΧΑ 16 «Μισθώσεις». Ο Όμιλος θα εξετάσει την επίπτωση όλων των παραπάνω στις Οικονομικές του Καταστάσεις, αν και δεν αναμένεται να έχουν καμία. Τα ανωτέρω δεν έχουν υιοθετηθεί από την Ευρωπαϊκή Ένωση. 2.3.2.4 Τροποποιήσεις στο ΔΛΠ 1 «Ταξινόμηση Υποχρεώσεων ως Βραχυπρόθεσμες ή Μακροπρόθεσμες» (εφαρμόζεται για ετήσιες περιόδους που ξεκινούν την ή μετά την 01.01.2023) Τον Ιανουάριο του 2020, το IASB προέβη στην έκδοση τροποποιήσεων στο ΔΛΠ 1 που επηρεάζουν τις απαιτήσεις για την παρουσίαση των υποχρεώσεων. Συγκεκριμένα, οι τροποποιήσεις αποσαφηνίζουν ένα από τα κριτήρια ταξινόμησης μιας υποχρέωσης ως μακροπρόθεσμη, την απαίτηση για μία οντότητα να έχει το δικαίωμα να αναβάλει τον διακανονισμό της υποχρέωσης για τουλάχιστον 12 μήνες μετά την περίοδο αναφοράς. Οι τροποποιήσεις περιλαμβάνουν: α) αποσαφήνιση ότι το δικαίωμα μίας οντότητας για αναβολή του διακανονισμού θα πρέπει να υφίσταται κατά την ημερομηνία αναφοράς, β) αποσαφήνιση ότι η ταξινόμηση της υποχρέωσης δεν επηρεάζεται από τις Ετήσια Οικονομική Έκθεση χρήσης από 01.01.2020 έως 31.12.2020 70 προθέσεις ή προσδοκίες της διοίκησης σχετικά με την εξάσκηση του δικαιώματος αναβολής του διακανονισμού, γ) επεξηγούν πώς οι συνθήκες δανεισμού επηρεάζουν την ταξινόμηση, και δ) αποσαφήνιση των απαιτήσεων σχετικά με την ταξινόμηση υποχρεώσεων μίας οντότητας που πρόκειται να ή ενδεχομένως να διακανονίσει μέσω έκδοσης ιδίων συμμετοχικών τίτλων. Επιπλέον, τον Ιούλιο του 2020, το IASB προέβη στην έκδοση μίας τροποποίησης για την αναβολή κατά ένα έτος της ημερομηνίας έναρξης ισχύος της αρχικώς εκδοθείσας τροποποίησης στο ΔΛΠ 1, ως αποτέλεσμα της εξάπλωσης της πανδημίας του Covid-19. Ο Όμιλος θα εξετάσει την επίπτωση όλων των παραπάνω στις Οικονομικές του Καταστάσεις, αν και δεν αναμένεται να έχουν καμία. Τα ανωτέρω δεν έχουν υιοθετηθεί από την Ευρωπαϊκή Ένωση. Ετήσια Οικονομική Έκθεση χρήσης από 01.01.2020 έως 31.12.2020 71 3. ΒΑΣΙΚΕΣ ΛΟΓΙΣΤΙΚΕΣ ΑΡΧΕΣ 3.1 Ενοποίηση – θυγατρικές Οι θυγατρικές του Ομίλου είναι νομικά πρόσωπα για τα οποία ο Όμιλος έχει την δυνατότητα να διαμορφώνει τις πολιτικές λειτουργικής και οικονομικής φύσεως συνήθως σε συνδυασμό με συμμετοχή στο μετοχικό κεφάλαιο με δικαίωμα ψήφου πέραν του 50%. Η ύπαρξη και η επίδραση των δικαιωμάτων ψήφου που μπορούν να εξασκηθούν ή να μετατραπούν συνεκτιμούνται για να τεκμηριωθεί ότι ο Όμιλος ελέγχει ένα νομικό πρόσωπο. Οι θυγατρικές ενοποιούνται πλήρως από την ημερομηνία κατά την οποία ο έλεγχος μεταβιβάζεται στον Όμιλο. Εξαιρούνται της ενοποίησης από την ημερομηνία που ο έλεγχος παύει να υφίσταται. Η λογιστική μέθοδος της απόκτησης χρησιμοποιείται για την λογιστικοποίηση της απόκτησης θυγατρικών από τον Όμιλο. Το κόστος εξαγοράς υπολογίζεται ως η εύλογη αξία των περιουσιακών στοιχείων που εκχωρούνται, των υποχρεώσεων που έχουν αναληφθεί ή υφίστανται και των χρηματοοικονομικών προϊόντων που έχουν εκδοθεί κατά την ημερομηνία της συναλλαγής. Τα έξοδα που σχετίζονται με την εξαγορά καταχωρούνται στα αποτελέσματα. Τα περιουσιακά στοιχεία που έχουν αποκτηθεί, οι υποχρεώσεις και οι ενδεχόμενες υποχρεώσεις που έχουν αναληφθεί σε ένα επιχειρησιακό συνδυασμό αρχικά αναγνωρίζονται στην εύλογη αξία τους κατά την ημερομηνία της εξαγοράς. Κατά περίπτωση ο Όμιλος αναγνωρίζει την αξία του ποσοστού δικαιωμάτων μειοψηφίας είτε στην εύλογη αξία του ή ως ποσοστό των μειοψηφούντων μετόχων επί των καθαρών περιουσιακών στοιχείων που αποκτήθηκαν. Η διαφορά μεταξύ του κόστους απόκτησης, του ποσοστού δικαιωμάτων μειοψηφίας πλέον της εύλογης αξίας κατά την ημερομηνία εξαγοράς προηγούμενου ποσοστού συμμετοχής και του μεριδίου του Ομίλου στα καθαρά περιουσιακά στοιχεία που αποκτήθηκαν καταγράφεται σαν υπεραξία. Εάν αυτό είναι μικρότερο από την εύλογη αξία των καθαρών περιουσιακών στοιχείων που αποκτήθηκαν, η διαφορά καταχωρείται απ' ευθείας στα αποτελέσματα. Συναλλαγές μεταξύ εταιρειών του ομίλου και μη πραγματοποιηθέντα κέρδη που σχετίζονται με συναλλαγές μεταξύ εταιρειών του Ομίλου απαλείφονται. Μη πραγματοποιηθείσες ζημίες επίσης απαλείφονται. Οι λογιστικές αρχές των θυγατρικών εταιρειών έχουν τροποποιηθεί όπου ήταν αναγκαίο για να συμφωνούν με τις λογιστικές αρχές του Ομίλου. Στις οικονομικές καταστάσεις της μητρικής, οι επενδύσεις στις θυγατρικές εταιρείες αποτιμώνται στο κόστος κτήσης τους μείον κάθε σωρευμένη ζημιά από μείωση της αξίας τους. Στον παρακάτω πίνακα απεικονίζονται οι εταιρείες που περιλήφθηκαν στην ενοποίηση: Ετήσια Οικονομική Έκθεση χρήσης από 01.01.2020 έως 31.12.2020 72 Στην ΑΠΟΛΛΩΝΙΟΝ ΑΒΕΕ ενοποιείται η: Ο Όμιλος εφαρμόζει την μέθοδο ολικής ενοποίησης για τις θυγατρικές του εταιρείες. Οι λογιστικές αρχές των θυγατρικών έχουν τροποποιηθεί ώστε να είναι ομοιόμορφες με αυτές που έχουν υιοθετηθεί από τον Όμιλο. 3.2 Συναλλαγματικές μετατροπές α. Λειτουργικό νόμισμα και νόμισμα παρουσίασης Οι οικονομικές καταστάσεις των θυγατρικών εταιρειών του Ομίλου απεικονίζονται στο τοπικό νόμισμα που ισχύει στην χώρα που δραστηριοποιούνται. Οι ενοποιημένες οικονομικές καταστάσεις απεικονίζονται σε €, το οποίο αποτελεί το λειτουργικό νόμισμα της Εταιρείας και νόμισμα αναφοράς του Ομίλου. β. Συναλλαγές και υπόλοιπα Οι συναλλαγές που πραγματοποιούνται σε ξένο νόμισμα μετατρέπονται στο τοπικό νόμισμα με τη χρησιμοποίηση τρεχουσών ισοτιμιών που επικρατούν κατά τις ημερομηνίες των συναλλαγών. Οι συναλλαγματικές διαφορές που προκύπτουν από την καταχώρηση των παραπάνω συναλλαγών καθώς και από την μετατροπή στο τέλος της χρήσης των στοιχείων του ενεργητικού και του παθητικού, καταχωρούνται στην κατάσταση αποτελεσμάτων χρήσης. γ. Εταιρείες του Ομίλου Η μετατροπή των οικονομικών καταστάσεων των εταιριών του Ομίλου οι οποίες έχουν διαφορετικό λειτουργικό νόμισμα από το νόμισμα παρουσίασης του Ομίλου γίνεται ως εξής: Τα περιουσιακά στοιχεία και υποχρεώσεις μετατρέπονται με τις ισοτιμίες που ισχύουν κατά την ημερομηνία του ισολογισμού, Τα έσοδα και τα έξοδα μετατρέπονται με τη μέση ισοτιμία της περιόδου (εκτός εάν η μέση ισοτιμία δεν είναι λογική προσέγγιση της συσσωρευμένης επίδρασης των ισοτιμιών που ίσχυαν κατά τις ημερομηνίες των συναλλαγών, στην οποία περίπτωση τα έσοδα και έξοδα μετατρέπονται με τις ισοτιμίες που ίσχυαν τις ημερομηνίες των συναλλαγών) και Οι προκύπτουσες συναλλαγματικές διαφορές καταχωρούνται σε αποθεματικό των ιδίων κεφαλαίων και μεταφέρονται στα αποτελέσματα με την πώληση των επιχειρήσεων αυτών. Οι συναλλαγματικές διαφορές που προκύπτουν από την μετατροπή της καθαρής επένδυσης σε επιχείρηση εξωτερικού αναγνωρίζονται στα ίδια κεφάλαια. Κατά την πώληση εταιρίας εξωτερικού, οι συσσωρευμένες συναλλαγματικές διαφορές μεταφέρονται στα αποτελέσματα χρήσης ως μέρος του κέρδους ή ζημίας από την πώληση. Η υπεραξία και οι αναπροσαρμογές των εύλογων αξιών που προκύπτουν από εξαγορά θυγατρικών εταιριών στο εξωτερικό, αναγνωρίζονται ως στοιχεία Ετήσια Οικονομική Έκθεση χρήσης από 01.01.2020 έως 31.12.2020 73 ενεργητικού και παθητικού της εταιρίας εξωτερικού και μετατρέπονται με βάση την τιμή συναλλάγματος που ισχύει κατά την ημερομηνία εξαγοράς. 3.3 Πάγια Περιουσιακά στοιχεία Οι ενσώματες ακινητοποιήσεις εμφανίζονται στο ιστορικό κόστος, μείον συσσωρευμένες αποσβέσεις, εκτός από την κατηγορία των οικοπέδων όπου απεικονίζεται το ιστορικό κόστος κτήσεως. Από το τέλος της χρήσης του 2020, η Διοίκηση του Ομίλου αποφάσισε να αναγνωρίσει τον μηχανολογικό εξοπλισμό που χρησιμοποιείται στην παραγωγή διαδικασία σε εύλογη αξία, όπως αυτή προκύπτει από τις αποτιμήσεις που πραγματοποιήθηκαν από ανεξάρτητους εκτιμητές, μείον τις μεταγενέστερες αποσβέσεις. Η εν λόγω μεταβολή λογιστικής πολιτικής εφαρμόστηκε με αναδρομική ισχύ από 01.01.2019, βασιζόμενη στις πρόνοιες του ΔΛΠ 16 και του ΔΛΠ 8. Κατά την ημερομηνία της αναδρομικής ισχύς τόσο το κόστος κτήσης όσο και οι συσσωρευμένες αποσβέσεις προσαρμόστηκαν ανάλογα προκειμένου η αναπροσαρμοσμένη αναπόσβεστη αξία να ισούται με την εύλογη αξία κατά τον χρόνο εκείνο. Μετά την πάροδο των αναπροσαρμοσμένων αποσβέσεων για τα έτη 2019 και 2020, η αναπόσβεστη αξία των συγκεκριμένων παγίων ισούται με την εύλογη αξία που έχει προσδιορίσει ο ανεξάρτητος εκτιμητής κατά την 31.12.2020. Κατά την 01.01.2019, η αύξηση της λογιστικής αξίας του μηχανολογικού εξοπλισμού πιστώθηκε στα λοιπά συνολικά εισοδήματα και παρουσιάζεται στα Ίδια Κεφάλαια ως Αποθεματικό Αναπροσαρμογής. Τυχόν μελλοντική μείωση της λογιστικής αξίας των συγκεκριμένων παγίων θα είχε ως αποτέλεσμα την ανάλωση του Αποθεματικού Αναπροσαρμογής, ενώ τυχόν πλεονάζουσα διαφορά θα χρεωνόταν στην Κατάσταση Αποτελεσμάτων. Εντός του 2020, ο Όμιλος προέβη σε αλλαγή λογιστικής εκτίμησης όσον αφορά την υπολειπόμενη διάρκεια ζωής των Επίπλων και του Λοιπού Εξοπλισμού. Οι αποσβέσεις αποτιμώνται με σταθερούς συντελεστές καθ΄ όλη τη διάρκεια της ωφέλιμης ζωής των παγίων. Οι αξίες των μηχανολογικών εγκαταστάσεων και εξοπλισμού επισκοπούνται για ενδεχόμενη απομείωση αξίας όταν γεγονότα και συγκυρίες δίδουν τέτοιες ενδείξεις. Όταν υπάρχουν τέτοιες ενδείξεις και εκτιμάται ότι η αξία είναι κατώτερη της ανακτήσιμης, αυτή αναθεωρείται. Η υπολειμματική αξία καθώς και η ωφέλιμη ζωή των παγίων αναθεωρούνται και αναπροσαρμόζονται, εφόσον κριθεί σκόπιμο, κατά την ημερομηνία κλεισίματος του ισολογισμού. Ετήσια Οικονομική Έκθεση χρήσης από 01.01.2020 έως 31.12.2020 74 Τα κέρδη και ζημίες που προκύπτουν από την πώληση παγίων στοιχείων προσδιορίζονται από την διαφορά που προκύπτει μεταξύ του εσόδου και της αναπόσβεστης αξίας που εμφανίζεται στα βιβλία και συμπεριλαμβάνονται στο λειτουργικό αποτέλεσμα. 3.4 Άυλα περιουσιακά στοιχεία (α) Δικαιώματα και άδειες «Τα δικαιώματα και άδειες» έχουν συγκεκριμένη διάρκεια ζωής και παρουσιάζονται στο κόστος μείον συσσωρευμένες αποσβέσεις. Η απόσβεση υπολογίζεται σύμφωνα με τη σταθερή μέθοδο για να κατανείμει το κόστος των δικαιωμάτων στην εκτιμώμενη διάρκεια ζωής, η οποία συνήθως κυμαίνεται μεταξύ 4 και 10 ετών. (β) Λογισμικό Το κόστος λογισμικού περιλαμβάνει το κόστος αγοράς και εγκατάστασης. Το κόστος των αδειών για τη χρήση λογισμικού κεφαλαιοποιείται με βάση το κόστος απόκτησης και ανάπτυξης του συγκεκριμένου λογισμικού έως ότου να είναι έτοιμο προς χρήση. Τα κόστη αυτά αποσβένονται κατά τη διάρκεια της εκτιμώμενης ωφέλιμης ζωής τους (1 έως 5 χρόνια) με την σταθερή μέθοδο απόσβεσης. 3.5 Απομείωση αξίας παγίων Σε κάθε ημερομηνία Ισολογισμού, η Διοίκηση της Εταιρείας επανεξετάζει τη λογιστική αξία των ενσώματων ακινητοποιήσεων ώστε να προσδιορίζει αν τυχόν τα πάγια αυτά έχουν υποστεί απαξίωση. Λόγος απαξίωσης συντρέχει όταν η αναπόσβεστη αξία των ενσώματων παγίων στοιχείων είναι μεγαλύτερη από την ανακτήσιμη αξία του παγίου. Η ανακτήσιμη αξία είναι η μεγαλύτερη μεταξύ της εύλογης αξίας, μειωμένης κατά τα έξοδα πώλησης και της αξίας χρήσης τους. 3.6 Χρηματοοικονομικά μέσα – αρχική αναγνώριση επιμέτρηση Αρχική αναγνώριση και επιμέτρηση Τα χρηματοοικονομικά περιουσιακά στοιχεία ταξινομούνται, κατά την αρχική αναγνώριση, και μεταγενέστερα αποτιμώνται στο αποσβεσμένο κόστος, στην εύλογη αξία μέσω άλλων συνολικών εισοδημάτων και στην εύλογη αξία μέσω των αποτελεσμάτων. Η ταξινόμηση των χρηματοοικονομικών περιουσιακών στοιχείων κατά την αρχική αναγνώριση εξαρτάται από τα συμβατικά χαρακτηριστικά των ταμειακών ροών του χρηματοοικονομικού περιουσιακού στοιχείου και το επιχειρηματικό μοντέλο του Ομίλου για τη διαχείριση τους. Με εξαίρεση τις εμπορικές απαιτήσεις που δεν περιέχουν σημαντική χρηματοοικονομική συνιστώσα, ο Όμιλος αρχικά αποτιμά τα χρηματοοικονομικά περιουσιακά στοιχεία στην εύλογη αξία τους πλέον, στην περίπτωση ενός χρηματοοικονομικού περιουσιακού στοιχείου που δεν αποτιμάται μέσω αποτελεσμάτων, το κόστος συναλλαγής. Οι εμπορικές απαιτήσεις που δεν περιέχουν σημαντική χρηματοοικονομική συνιστώσα αποτιμώνται στην τιμή συναλλαγής που προσδιορίζεται σύμφωνα με το ΔΠΧΑ 15. Ετήσια Οικονομική Έκθεση χρήσης από 01.01.2020 έως 31.12.2020 75 Προκειμένου ένα χρηματοοικονομικό περιουσιακό στοιχείο να ταξινομηθεί και να αποτιμηθεί στο αποσβεσμένο κόστος ή στην εύλογη αξία μέσω των συνολικών εισοδημάτων, πρέπει από αυτά να προκύπτουν ταμειακές ροές οι οποίες να είναι «αποκλειστικά πληρωμές κεφαλαίου και τόκων (SPPI)» επί του αρχικού κεφαλαίου. Το επιχειρηματικό μοντέλο του Ομίλου για τη διαχείριση χρηματοοικονομικών περιουσιακών στοιχείων αναφέρεται στον τρόπο με τον οποίο διαχειρίζεται τις οικονομικές του δυνατότητες προκειμένου να δημιουργήσει ταμειακές ροές. Το επιχειρηματικό μοντέλο καθορίζει εάν οι ταμιακές ροές θα προκύψουν από τη συλλογή συμβατικών ταμειακών ροών, πώληση των χρηματοοικονομικών περιουσιακών στοιχείων ή και από τα δύο. Η αγορά ή πώληση χρηματοοικονομικών περιουσιακών στοιχείων που απαιτούν την παράδοση περιουσιακών στοιχείων εντός χρονικού πλαισίου που καθορίζεται με κανονισμό ή σύμβαση στην αγορά αναγνωρίζονται κατά την ημερομηνία συναλλαγής δηλαδή κατά την ημερομηνία κατά την οποία ο Όμιλος δεσμεύεται να αγοράσει ή να πωλήσει το περιουσιακό στοιχείο. Μεταγενέστερη επιμέτρηση Για σκοπούς μεταγενέστερης επιμέτρησης, ταξινομούνται στις κάτωθι κατηγορίες: τα χρηματοοικονομικά περιουσιακά στοιχεία α) Χρηματοοικονομικά στοιχεία ενεργητικού που αποτιμώνται στην εύλογη αξία μέσω των αποτελεσμάτων β) Χρηματοοικονομικά περιουσιακά στοιχεία σε αποσβεσμένο κόστος γ) Χρηματοοικονομικά περιουσιακά στοιχεία που αποτιμώνται στην εύλογη αξία μέσω των συνολικών εισοδημάτων χωρίς ανακύκλωση σωρευτικών κερδών και ζημιών κατά την αποαναγνώριση (συμμετοχικά μέσα) α) Χρηματοοικονομικά στοιχεία ενεργητικού που αποτιμώνται στην εύλογη αξία μέσω των αποτελεσμάτων Τα χρηματοοικονομικά περιουσιακά στοιχεία που αποτιμώνται στην εύλογη αξία μέσω των αποτελεσμάτων περιλαμβάνουν τα χρηματοοικονομικά περιουσιακά στοιχεία που κατέχονται προς εμπορία, τα χρηματοοικονομικά περιουσιακά στοιχεία που προσδιορίζονται κατά την αρχική αναγνώριση στην εύλογη αξία μέσω των αποτελεσμάτων ή τα χρηματοοικονομικά περιουσιακά στοιχεία που υποχρεωτικά θα πρέπει να επιμετρηθούν στην εύλογη αξία. Χρηματοοικονομικά στοιχεία ενεργητικού ταξινομούνται ως διακρατούμενα προς εμπορία εάν αποκτώνται με σκοπό την πώληση ή την επαναγορά τους στο εγγύς μέλλον. Παράγωγα περιλαμβανομένων των ενσωματωμένων παραγώγων επίσης ταξινομούνται ως κατεχόμενα προς εμπορία, εκτός εάν ορίζονται ως αποτελεσματικά μέσα αντιστάθμισης. Ετήσια Οικονομική Έκθεση χρήσης από 01.01.2020 έως 31.12.2020 76 Τα χρηματοοικονομικά περιουσιακά στοιχεία με ταμιακές ροές που δεν είναι μόνο πληρωμές κεφαλαίου και τόκων ταξινομούνται και αποτιμώνται στην εύλογη αξία μέσω των αποτελεσμάτων, ανεξάρτητα από το επιχειρηματικό μοντέλο. Ο Όμιλος επέλεξε να ταξινομήσει τις εισηγμένες μετοχές, Εσωτερικού και Εξωτερικού ,στην κατηγορία αυτή. β) Χρηματοοικονομικά περιουσιακά στοιχεία σε αποσβεσμένο κόστος Ο Όμιλος αποτιμά τα χρηματοοικονομικά περιουσιακά στοιχεία σε αποσβεσμένο κόστος εάν πληρούνται και οι δύο ακόλουθοι όροι: α) Το χρηματοοικονομικό περιουσιακό στοιχείο διατηρείται σε επιχειρηματικό μοντέλο με στόχο τη διακράτηση χρηματοοικονομικών περιουσιακών στοιχείων για τη συλλογή συμβατικών ταμειακών ροών και β) οι συμβατικές ρήτρες του χρηματοοικονομικού περιουσιακού στοιχείου δημιουργούν σε συγκεκριμένες ημερομηνίες ταμειακές ροές που αποτελούν μόνο πληρωμές κεφαλαίου και τόκων επί του υπολοίπου του αρχικού κεφαλαίου. Τα χρηματοοικονομικά περιουσιακά στοιχεία στο αποσβεσμένο κόστος επιμετρούνται στη συνέχεια χρησιμοποιώντας την μέθοδο Πραγματικού Επιτοκίου (EIR) και υπόκεινται σε απομείωση. Τα κέρδη και οι ζημίες αναγνωρίζονται στα αποτελέσματα όταν το περιουσιακό στοιχείο αποαναγνωρίζεται, τροποποιηθεί ή απομειωθεί. γ) Χρηματοοικονομικά περιουσιακά στοιχεία που ταξινομούνται στην εύλογη αξία μέσω των συνολικών εισοδημάτων Κατά την αρχική αναγνώριση, ο Όμιλος μπορεί να επιλέξει να ταξινομήσει αμετάκλητα τις συμμετοχικές επενδύσεις του ως συμμετοχικούς τίτλους που προσδιορίζονται στην εύλογη αξία μέσω συνολικών εισοδημάτων όταν πληρούν τον ορισμό της καθαρής θέσης σύμφωνα με το ΔΛΠ 32 Χρηματοοικονομικά μέσα: Παρουσίαση, και δεν κατέχονται προς εμπορία. Η ταξινόμηση καθορίζεται ανά χρηματοοικονομικό μέσο. Τα κέρδη και οι ζημίες από αυτά τα χρηματοοικονομικά περιουσιακά στοιχεία δεν ανακυκλώνονται ποτέ στα κέρδη ή τις ζημίες. Τα μερίσματα αναγνωρίζονται ως άλλα έσοδα στην κατάσταση αποτελεσμάτων όταν έχει αποδειχθεί το δικαίωμα πληρωμής, εκτός εάν ο Όμιλος επωφελείται από τα έσοδα αυτά ως ανάκτηση μέρους του κόστους του χρηματοοικονομικού περιουσιακού στοιχείου, οπότε τα κέρδη αυτά αναγνωρίζονται στην κατάσταση συνολικών εισοδημάτων. Αποαναγώριση και απομείωση Αποαναγνώριση Ένα χρηματοοικονομικό περιουσιακό στοιχείο αποαναγνωρίζεται κυρίως όταν: Τα δικαιώματα λήψης ταμειακών ροών από το περιουσιακό στοιχείο έχουν λήξει, ή ο Όμιλος έχει μεταβιβάσει τα δικαιώματά του να λαμβάνει ταμειακές ροές από το περιουσιακό στοιχείο ή έχει αναλάβει την υποχρέωση να πληρώσει εξ ολοκλήρου τις λαμβανόμενες ταμειακές ροές χωρίς σημαντική καθυστέρηση σε τρίτο μέρος βάσει συμφωνίας "pass-through" και είτε (α) ο Όμιλος έχει Ετήσια Οικονομική Έκθεση χρήσης από 01.01.2020 έως 31.12.2020 77 μεταβιβάσει ουσιαστικά όλους τους κινδύνους και τα οφέλη του περιουσιακού στοιχείου είτε (β) ο Όμιλος δεν έχει μεταβιβάσει ούτε κρατήσει ουσιαστικά όλους τους κινδύνους και τις εκτιμήσεις του περιουσιακού στοιχείου, αλλά έχει μεταβιβάσει τον έλεγχο του περιουσιακού στοιχείου. Όταν ο Όμιλος έχει μεταβιβάσει τα δικαιώματά του να εισπράξει ταμειακές ροές από ένα περιουσιακό στοιχείο ή έχει συνάψει συμφωνία μεταβίβασης, αξιολογεί εάν και σε ποιο βαθμό κατέχει τους κινδύνους και τα οφέλη από την κυριότητα. Όταν ο Όμιλος δεν έχει μεταβιβάσει ούτε κατέχει ουσιαστικά όλους τους κινδύνους και τα οφέλη του περιουσιακού στοιχείου και ούτε έχει μεταβιβάσει τον έλεγχο του περιουσιακού στοιχείου, ο Όμιλος συνεχίζει να αναγνωρίζει το μεταβιβασθέν περιουσιακό στοιχείο στο βαθμό της συνεχιζόμενης εμπλοκής του. Στην περίπτωση αυτή, ο Όμιλος αναγνωρίζει επίσης κάθε σχετική υποχρέωση. Το μεταβιβασθέν περιουσιακό στοιχείο και η σχετική υποχρέωση αποτιμώνται σε βάση τα δικαιώματα και τις υποχρεώσεις που ο Όμιλος κατέχει. Απομείωση Περαιτέρω γνωστοποιήσεις σχετικά με απομείωση χρηματοοικονομικών περιουσιακών στοιχείων παρέχονται επίσης στις σημειώσεις των οικονομικών καταστάσεων. 3.7 Επενδύσεις σε συνδεδεμένες επιχειρήσεις Οι επενδύσεις σε συνδεδεμένες επιχειρήσεις κατά την 31 Δεκεμβρίου 2020 αποτιμούνται στην εύλογη αξία μέσω των συνολικών εσόδων που καταχωρούνται απευθείας στην καθαρή θέση. Ως αποτέλεσμα της εφαρμογής του Δ.Π.Χ.Α. 9 σχετικά με την αποτίμηση των επενδύσεων σε συνδεδεμένες επιχειρήσεις στην εύλογη αξία μέσω λοιπών συνολικών εσόδων, η Εταιρία αποτίμησε τις συμμετοχές της, κατά την 31.12.2020 σε ποσό € 9.827.325,99 και η διαφορά σε σχέση με το κονδύλι της συγκριτικής περιόδου 31.12.2019, ποσού € 1.000.000 επιβάρυνε τη καθαρή θέση της Εταιρείας μέσω της αναγνώρισης στα λοιπά συνολικά έσοδα της χρήσης 2020. Συγκεκριμένα το κονδύλι του Ισολογισμού «Συμμετοχές σε συνδεδεμένες Επιχειρήσεις» αναλύεται ως εξής: Η απομείωση της συμμετοχής της θυγατρικής «KARAMOLEGOS BAKERY ROMANIA SA», ποσού 1.000.000 €, προέκυψε από γεγονότα που συνέβησαν εντός του 2020 και συνεπώς δεν συνέτρεχαν οι προϋποθέσεις απομείωσης κατά τις συγκριτικές περιόδους. Η εκτίμηση της εύλογης αξίας των συμμετοχών της εταιρείας στις «ΑΠΟΛΛΩΝΙΟΝ ΑΒΕΕ» και «KARAMOLEGOS BAKERY ROMANIA SA» για τις συγκριτικές περιόδους συνέπεσε με τις αντίστοιχες λογιστικές αξίες των ημερομηνιών αυτών. Ετήσια Οικονομική Έκθεση χρήσης από 01.01.2020 έως 31.12.2020 78 3.8 Αποθέματα Τα αποθέματα αποτιμώνται στην χαμηλότερη τιμή μεταξύ της τιμής κτήσης και καθαρής ρευστοποιήσιμης αξίας. Η τιμή κτήσης υπολογίζεται βάσει της μεθόδου του μέσου σταθμικού κόστους. Το κόστος των ετοίμων και των ημιτελών αποθεμάτων περιλαμβάνει, το κόστος των υλικών, το άμεσο εργατικό κόστος και τα γενικά βιομηχανικά έξοδα. Κόστος δανεισμού δεν συμπεριλαμβάνεται στο κόστος κτήσεως των αποθεμάτων. 3.9 Εμπορικές Απαιτήσεις Οι απαιτήσεις από πελάτες αναγνωρίζονται όταν υπάρχει ένα άνευ προϋποθέσεων δικαίωμα να λάβει η οικονομική οντότητα το τίμημα για τις εκτελεσμένες υποχρεώσεις της σύμβασης προς τον πελάτη. Το συμβατικό περιουσιακό στοιχείο αναγνωρίζεται όταν η Εταιρεία και ο Όμιλος έχουν ικανοποιήσει τις υποχρεώσεις τους προς τον πελάτη, πριν ο πελάτης πληρώσει ή πριν καταστεί απαιτητή η πληρωμή, για παράδειγμα όταν τα αγαθά ή οι υπηρεσίες μεταβιβάζονται στον πελάτη πριν από το δικαίωμα της Εταιρείας και του Ομίλου για την έκδοση τιμολογίου. Οι απαιτήσεις από πελάτες με πίστωση καταχωρούνται αρχικά στην εύλογη αξία τους η οποία συμπίπτει με την ονομαστική αξία, αφαιρουμένων των ζημιών απομείωσης. Σχετικά με τις μη επισφαλείς εμπορικές απαιτήσεις, η Εταιρεία και ο Όμιλος εφαρμόζουν την απλοποιημένη προσέγγιση του ΔΠΧΑ 9 και υπολογίζουν τις αναμενόμενες πιστωτικές ζημίες καθ' όλη τη διάρκεια ζωής των απαιτήσεων. Για το σκοπό αυτό χρησιμοποιεί πίνακα προβλέψεων πιστωτικής ζημιάς με βάση την ενηλικίωση των υπολοίπων, βασιζόμενο στα ιστορικά στοιχεία για πιστωτικές ζημιές, προσαρμοσμένο για μελλοντικούς παράγοντες σε σχέση με τους οφειλέτες και το οικονομικό περιβάλλον. Οι επισφαλείς απαιτήσεις αξιολογούνται μία προς μία για τον υπολογισμό της σχετικής πρόβλεψης. Το ποσό της πρόβλεψης αναγνωρίζεται στην κατάσταση αποτελεσμάτων. 3.10 Ταμειακά ισοδύναμα Τα διαθέσιμα και ισοδύναμα διαθεσίμων περιλαμβάνουν τα μετρητά στην τράπεζα και στο ταμείο καθώς επίσης και τις βραχυπρόθεσμες επενδύσεις υψηλής ρευστότητας όπως repos και τραπεζικές καταθέσεις με ημερομηνία λήξης μικρότερη των τριών μηνών. 3.11 Μετοχικό κεφάλαιο Το μετοχικό κεφάλαιο περιλαμβάνει κοινές μετοχές της Εταιρείας. Άμεσα έξοδα τα οποία πραγματοποιήθηκαν για την έκδοση μετοχών εμφανίζονται μετά την αφαίρεση του σχετικού φόρου εισοδήματος, σε μείωση του προϊόντος της έκδοσης. 3.12 Προμηθευτές και λοιπές υποχρεώσεις Οι προμηθευτές και λοιπές υποχρεώσεις αναγνωρίζονται αρχικά στην εύλογη αξία τους και μεταγενέστερα επιμετρούνται σύμφωνα με το αποσβεσμένο κόστος όπου και χρησιμοποιείται η Ετήσια Οικονομική Έκθεση χρήσης από 01.01.2020 έως 31.12.2020 79 μέθοδος του πραγματικού επιτοκίου. Οι υποχρεώσεις ταξινομούνται σε βραχυπρόθεσμες αν η πληρωμή επίκειται εντός ενός έτους ή λιγότερο. Εάν όχι, παρουσιάζονται μέσα στις μακροπρόθεσμες υποχρεώσεις. 3.13 Δάνεια Τραπεζών Τα δάνεια καταχωρούνται αρχικά στην εύλογη αξία τους, μειωμένα με τα τυχόν άμεσα έξοδα για την πραγματοποίηση της συναλλαγής. Μεταγενέστερα αποτιμώνται στο αναπόσβεστο κόστος. Τυχόν διαφορά μεταξύ του εισπραχθέντος ποσού (καθαρό από σχετικά έξοδα) και της αξίας εξόφλησης αναγνωρίζεται στα αποτελέσματα κατά την διάρκεια του δανεισμού βάσει της μεθόδου του πραγματικού επιτοκίου. Τα δάνεια χαρακτηρίζονται ως βραχυπρόθεσμες υποχρεώσεις εκτός εάν ο Όμιλος έχει το οριστικό δικαίωμα να αναβάλλει την εξόφληση για τουλάχιστον 12 μήνες μετά την ημερομηνία του ισολογισμού. 3.14 Μισθώσεις Ο Όμιλος ως μισθωτής Ο Όμιλος εκτιμά εάν μια σύμβαση αποτελεί ή εμπεριέχει μίσθωση, κατά την έναρξη ισχύς αυτής και αναγνωρίζει κατά περίπτωση ένα περιουσιακό στοιχείο με δικαίωμα χρήσης και μια αντίστοιχη υποχρέωση από την μίσθωση για όλες τις συμβάσεις μίσθωσης στις οποίες είναι μισθωτής, εκτός από τις βραχυπρόθεσμες μισθώσεις (που ορίζονται ως μισθώσεις με διάρκεια μίσθωσης 12 μηνών ή λιγότερο) και μισθώσεις υποκείμενου περιουσιακού στοιχείου χαμηλής αξίας. Για τις μισθώσεις αυτές, ο Όμιλος αναγνωρίζει τα μισθώματα ως λειτουργικά έξοδα με την ευθεία μέθοδο, σε όλη τη διάρκεια της μίσθωσης. Η υποχρέωση από την μίσθωση αρχικά επιμετράται στην παρούσα αξία των μισθωμάτων τα οποία παραμένουν ανεξόφλητα κατά την ημερομηνία έναρξης της μισθωτικής περιόδου, τα οποία προεξοφλούνται με το τεκμαρτό επιτόκιο της μίσθωσης. Εάν το επιτόκιο αυτό δεν μπορεί να καθοριστεί εύκολα, ο Όμιλος χρησιμοποιεί το διαφορικό επιτόκιο δανεισμού του. Μετά την ημερομηνία έναρξης της μισθωτικής περιόδου, η υποχρέωση από τη μίσθωση μειώνεται με τις καταβολές των μισθωμάτων, αυξάνεται με το χρηματοοικονομικό έξοδο και επανεκτιμάται για τυχόν επανεκτιμήσεις ή τροποποιήσεις της μίσθωσης. Η υποχρέωση από την μίσθωση παρουσιάζεται διακριτά στην Ενοποιημένη Κατάσταση Οικονομικής Θέσης. Το περιουσιακό στοιχείο με δικαίωμα χρήσης εμπεριέχει το ποσό της αρχικής επιμέτρησης της αντίστοιχης υποχρέωσης από την μίσθωση, τα μισθώματα τα οποία καταβλήθηκαν κατά την ημερομηνία έναρξης της μισθωτικής περιόδου ή προγενέστερα αυτής, και τυχόν αρχικές άμεσες δαπάνες. Μεταγενέστερα επιμετρώνται στο κόστος μειωμένα κατά τις τυχόν σωρευμένες αποσβέσεις και τις ζημίες απομείωσης. Η απόσβεση ξεκινά από την έναρξη της μισθωτικής περιόδου. Οι αποσβέσεις διενεργούνται σύμφωνα με τη σταθερή μέθοδο από την ημερομηνία έναρξης της μισθωτικής περιόδου έως το τέλος της ωφέλιμης ζωής του στοιχείου ενεργητικού με δικαίωμα χρήσης ή έως το τέλος της διάρκειας μίσθωσης, αναλόγως με το ποια ημερομηνία προηγείται. Τα στοιχεία ενεργητικού με δικαίωμα χρήσης εξετάζονται σε κάθε ημερομηνία σύνταξης των οικονομικών καταστάσεων για ενδείξεις απομείωσης και αν έχουν υποστεί απομείωση προσαρμόζονται στην ανακτήσιμη αξία τους με ισόποση επιβάρυνση Ετήσια Οικονομική Έκθεση χρήσης από 01.01.2020 έως 31.12.2020 80 των αποτελεσμάτων. Τα περιουσιακά στοιχεία με δικαίωμα χρήσης παρουσιάζεται διακριτά στην Ενοποιημένη Κατάσταση Οικονομικής Θέσης. Ο Όμιλος ως εκμισθωτής Οι μισθώσεις στις οποίες ο Όμιλος είναι εκμισθωτής κατατάσσονται είτε ως χρηματοδοτικές είτε ως λειτουργικές. Όταν σύμφωνα με τους όρους της μίσθωσης μεταβιβάζονται ουσιαστικά όλοι οι κίνδυνοι και οι ωφέλειες που συνοδεύουν την κυριότητα του στον μισθωτή, η μίσθωση κατατάσσεται ως χρηματοδοτική. Όλες οι άλλες μισθώσεις κατατάσσονται ως λειτουργικές μισθώσεις. Όταν ο Όμιλος είναι ενδιάμεσος μισθωτής, αντιμετωπίζει λογιστικά την κύρια μίσθωση και την υπεκμίσθωση ως δυο χωριστές συμβάσεις. Η υπεκμίσθωση κατατάσσεται ως χρηματοδοτική ή λειτουργική ανάλογα με το περιουσιακό στοιχείο με δικαίωμα χρήσης που προκύπτει από την κύρια μίσθωση. Τα έσοδα από τις λειτουργικές μισθώσεις αναγνωρίζονται με την ευθεία μέθοδο κατά την διάρκεια της εκάστοτε μίσθωσης. Τα αρχικά άμεσα κόστη διαπραγμάτευσης και διεκπεραίωσης της συμφωνίας μιας λειτουργικής μίσθωσης προστίθενται στην λογιστική αξία του υποκείμενου περιουσιακού στοιχείου και αναγνωρίζονται με την ευθεία μέθοδο κατά την διάρκεια της εκάστοτε μίσθωσης. Τα ποσά που οφείλουν οι μισθωτές από τις χρηματοδοτικές μισθώσεις αναγνωρίζονται ως απαιτήσεις στο ποσό της καθαρής επένδυσης του Ομίλου στην χρηματοδοτική μίσθωση. Το χρηματοοικονομικό έσοδο από την μίσθωση κατανέμεται στις περιόδους αναφοράς έτσι ώστε να αντανακλάται το σταθερό περιοδικό ποσοστό απόδοσης του Ομίλου στην υπολειπόμενη καθαρή επένδυση στις χρηματοδοτικές μισθώσεις. Όταν η μίσθωση περιλαμβάνει μισθωτικά και μη μισθωτικά στοιχεία, ο Όμιλος εφαρμόζει το Δ.Π.Χ.Α. 15 προκειμένου να επιμερίζει το τίμημα της σύμβασης σε κάθε στοιχείο χωριστά. 3.15 Τρέχουσα και αναβαλλόμενη φορολογία Ο φόρος εισοδήματος της περιόδου αποτελείται από την τρέχουσα και την αναβαλλόμενη φορολογία. Ο φόρος αναγνωρίζεται στην «Κατάσταση συνολικών εισοδημάτων» εκτός και αν σχετίζεται με ποσά που έχουν αναγνωριστεί απευθείας στα «Ιδια Κεφάλαια». Σε αυτήν την περίπτωση ο φόρος αναγνωρίζεται επίσης στα Ίδια Κεφάλαια. Ο φόρος εισοδήματος επί των κερδών, υπολογίζεται με βάση τη φορολογική νομοθεσία που έχει θεσπιστεί κατά την ημερομηνία ισολογισμού στις χώρες όπου διεξάγονται οι εργασίες του Ομίλου και αναγνωρίζεται ως έξοδο την περίοδο κατά την οποία προκύπτουν τα κέρδη. Η διοίκηση ανά διαστήματα αξιολογεί τις περιπτώσεις όπου η κείμενη φορολογική νομοθεσία χρήζει ερμηνείας. Όπου κρίνεται απαραίτητο γίνονται προβλέψεις επί των ποσών που αναμένεται να πληρωθούν στις φορολογικές αρχές. Ο αναβαλλόμενος φόρος εισοδήματος προσδιορίζεται με την μέθοδο της υποχρέωσης που προκύπτει από τις προσωρινές διαφορές μεταξύ της λογιστικής αξίας και της φορολογικής βάσης των περιουσιακών στοιχείων και των υποχρεώσεων που εμφανίζονται στις οικονομικές καταστάσεις. Αναβαλλόμενος φόρος εισοδήματος δεν λογίζεται εάν προκύπτει από την αρχική αναγνώριση στοιχείου ενεργητικού ή παθητικού σε συναλλαγή, εκτός επιχειρηματικής συνένωσης, η οποία όταν έγινε δεν επηρέασε ούτε το λογιστικό ούτε το φορολογικό κέρδος ή ζημία. Ο αναβαλλόμενος φόρος προσδιορίζεται με τους φορολογικούς συντελεστές και νόμους που ισχύουν κατά την ημερομηνία του Ετήσια Οικονομική Έκθεση χρήσης από 01.01.2020 έως 31.12.2020 81 ισολογισμού και αναμένεται να ισχύσουν όταν οι αναβαλλόμενες φορολογικές απαιτήσεις θα πραγματοποιηθούν ή οι αναβαλλόμενες φορολογικές υποχρεώσεις θα αποπληρωθούν. Οι αναβαλλόμενες φορολογικές απαιτήσεις αναγνωρίζονται στο βαθμό για τον οποίο ενδέχεται να υπάρξει μελλοντικό φορολογητέο κέρδος για την χρησιμοποίηση της προσωρινής διαφοράς που δημιουργεί την αναβαλλόμενη φορολογική απαίτηση. Οι αναβαλλόμενες φορολογικές απαιτήσεις και υποχρεώσεις συμψηφίζονται μόνο εάν επιτρέπεται νομικά ο συμψηφισμός φορολογικών απαιτήσεων και υποχρεώσεων και εφόσον οι αναβαλλόμενες φορολογικές απαιτήσεις και υποχρεώσεις προκύπτουν από την ίδια φορολογούσα αρχή επί της οντότητας που φορολογείται ή και επί διαφορετικών οντοτήτων και υπάρχει η πρόθεση η τακτοποίηση να γίνει με συμψηφισμό. 3.16 Διανομή μερισμάτων Η διανομή μερισμάτων στους μετόχους της μητρικής αναγνωρίζεται στις οικονομικές καταστάσεις την ημερομηνία κατά την οποία η διανομή εγκρίνεται από την Γενική Συνέλευση των μετόχων. 3.17 Κρατικές Επιχορηγήσεις Οι κρατικές επιχορηγήσεις που αφορούν την επιδότηση παγίων στοιχείων, καταχωρούνται όταν υπάρχει η βεβαιότητα ότι η επιχορήγηση θα εισπραχθεί και ο Όμιλος έχει συμμορφωθεί με τους σχετικού όρους. Οι κρατικές επιχορηγήσεις σχετικά με απόκτηση παγίων περιουσιακών στοιχείων του ενεργητικού παρουσιάζονται σαν αναβαλλόμενο έσοδο στο παθητικό και αναγνωρίζονται στην κατάσταση αποτελεσμάτων κατά τη διάρκεια της ωφέλιμης ζωής των παγίων που αφορούν. 3.18 Παροχές στο προσωπικό Βραχυπρόθεσμες παροχές Οι βραχυπρόθεσμες παροχές προς τους εργαζομένους (εκτός από παροχές λήξης της εργασιακής σχέσης) σε χρήμα και σε είδος αναγνωρίζονται ως έξοδο όταν καθίστανται δεδουλευμένες. Υποχρεώσεις λόγω συντάξεων Ο Όμιλος έχει τόσο προγράμματα καθορισμένων παροχών όσο και προγράμματα καθορισμένων εισφορών, σύμφωνα με τις συνθήκες και τις πρακτικές που ισχύουν στις χώρες που ο Όμιλος δραστηριοποιείται. Τα προγράμματα καθορισμένων παροχών ορίζουν ένα συγκεκριμένο ποσό ως καταβολή σύνταξης/παροχής, το οποίο θα λάβει ένας υπάλληλος στην συνταξιοδότησή του. Συνήθως, το ποσό αυτό εξαρτάται από έναν ή περισσότερους παράγοντες όπως η ηλικία, τα χρόνια προϋπηρεσίας και η αποζημίωση. Ετήσια Οικονομική Έκθεση χρήσης από 01.01.2020 έως 31.12.2020 82 Πρόγραμμα καθορισμένων εισφορών ορίζεται ένα πρόγραμμα συνταξιοδότησης στα πλαίσια του οποίου ο Όμιλος καταβάλλει σταθερές εισφορές και δεν υπάρχει καμία νομική ή τεκμαιρόμενη δέσμευση να καταβάλλει πρόσθετες εισφορές στην περίπτωση που οι πόροι του ταμείου δε θα είναι επαρκείς, ώστε να καταβάλλει στους εργαζομένους παροχές για την υπηρεσία τους που αφορά την τρέχουσα περίοδο καθώς και προηγούμενες περιόδους. Η υποχρέωση σχετικά με τα προγράμματα καθορισμένων παροχών που αναγνωρίζεται στην κατάσταση χρηματοοικονομικής θέσης είναι η παρούσα αξία της δέσμευσης για την καθορισμένη παροχή κατά την ημερομηνία κατάρτισης των οικονομικών καταστάσεων, μείον την εύλογη αξία των περιουσιακών στοιχείων του προγράμματος. Ο Όμιλος αναγνωρίζει στην κατάσταση αποτελεσμάτων το τρέχον κόστος υπηρεσίας και το καθαρό χρηματοοικονομικό έσοδο ή έξοδο. Επανεκτιμήσεις, που αποτελούνται από τα αναλογιστικά κέρδη ή ζημίες, αναγνωρίζονται αμέσως στην κατάσταση χρηματοοικονομικής θέσης με την ανάλογη χρέωση ή πίστωση του ανάλογου αποθεματικού μέσω των λοιπών συνολικών εισοδημάτων της περιόδου που πραγματοποιούνται. Οι επανεκτιμήσεις δεν αναταξινομούνται στα αποτελέσματα χρήσης σε μεταγενέστερες περιόδους. Για τα προγράμματα καθορισμένων εισφορών ο Όμιλος πληρώνει εισφορές σε ασφαλιστικά ταμεία του δημοσίου σε υποχρεωτική βάση. Ο Όμιλος δεν έχει άλλη υποχρέωση εφ όσον έχει πληρώσει τις εισφορές του . Οι εισφορές αναγνωρίζονται σαν δαπάνες προσωπικού όταν οφείλονται. Εισφορές που προπληρώνονται αναγνωρίζονται σαν στοιχείο του ενεργητικού σε περίπτωση που υπάρχει δυνατότητα επιστροφής των χρημάτων ή συμψηφισμός με νέες οφειλές. 3.19 Προβλέψεις και Ενδεχόμενες Υποχρεώσεις Προβλέψεις αναγνωρίζονται όταν ο Όμιλος έχει παρούσες νομικές ή τεκμηριωμένες υποχρεώσεις ως αποτέλεσμα παρελθόντων γεγονότων, είναι πιθανή η εκκαθάρισή τους μέσω εκροών πόρων και η εκτίμηση του ακριβούς ποσού της υποχρέωσης μπορεί να πραγματοποιηθεί με αξιοπιστία. Οι προβλέψεις επισκοπούνται κατά την ημερομηνία σύνταξης κάθε ισολογισμού και προσαρμόζονται προκειμένου να αντανακλούν την παρούσα αξία της δαπάνης που αναμένεται να απαιτηθεί για τη διευθέτηση της υποχρέωσης. Οι ενδεχόμενες υποχρεώσεις δεν αναγνωρίζονται στις χρηματοοικονομικές καταστάσεις αλλά γνωστοποιούνται, εκτός αν η πιθανότητα εκροών πόρων οι οποίοι ενσωματώνουν οικονομικά οφέλη είναι ελάχιστη. Οι ενδεχόμενες απαιτήσεις δεν αναγνωρίζονται στις χρηματοοικονομικές καταστάσεις αλλά γνωστοποιούνται εφόσον η εισροή οικονομικών οφελών είναι πιθανή. 3.20 Αναγνώριση εσόδων Σύμφωνα με το ΔΧΠΑ 15, τα έσοδα αναγνωρίζονται στο ποσό, το οποίο μία οικονομική οντότητα αναμένει να δικαιούται ως αντάλλαγμα για τη μεταβίβαση των αγαθών ή των υπηρεσιών σε έναν πελάτη. Επίσης, το πρότυπο ορίζει τη λογιστική παρακολούθηση των επιπρόσθετων εξόδων για την ανάληψη μιας σύμβασης και των άμεσων εξόδων που απαιτούνται για την ολοκλήρωση της σύμβασης αυτής. Ετήσια Οικονομική Έκθεση χρήσης από 01.01.2020 έως 31.12.2020 83 Έσοδο ορίζεται το ποσό το οποίο μία οικονομική οντότητα αναμένει να δικαιούται ως αντάλλαγμα για τα αγαθά ή τις υπηρεσίες που μεταβίβασε σε έναν πελάτη, εκτός από τα ποσά που εισπράττονται για λογαριασμό τρίτων (φόρος προστιθέμενης αξίας, λοιποί φόροι επί των πωλήσεων). Τα μεταβλητά ποσά περιλαμβάνονται στο τίμημα και υπολογίζονται είτε με τη μέθοδο της «αναμενόμενης αξίας», είτε με τη μέθοδο του «πιο πιθανού ποσού». Μια οικονομική οντότητα αναγνωρίζει έσοδα όταν (ή καθώς) ικανοποιεί την υποχρέωση εκτέλεσης μιας σύμβασης, μεταβιβάζοντας τα αγαθά ή τις υπηρεσίες που έχει υποσχεθεί στον πελάτη. Ο πελάτης αποκτά τον έλεγχο του αγαθού ή της υπηρεσίας, εάν έχει τη δυνατότητα να κατευθύνει τη χρήση και να αντλεί ουσιαστικά όλα τα οικονομικά οφέλη από αυτό το αγαθό ή την υπηρεσία. Ο έλεγχος μεταβιβάζεται κατά τη διάρκεια μιας περιόδου ή σε μια συγκεκριμένη χρονική στιγμή. Τα έσοδα από την πώληση αγαθών αναγνωρίζονται όταν ο έλεγχος του αγαθού μεταφέρεται στον πελάτη, συνήθως με την παράδοσή του, και δεν υπάρχει καμία ανεκπλήρωτη υποχρέωση που θα μπορούσε να επηρεάσει την αποδοχή του αγαθού από τον πελάτη. Ο Όμιλος δραστηριοποιείται στην παραγωγή και διανομή προϊόντων τροφίμων. Τα καθαρά έσοδα από τις πωλήσεις επιμετρώνται στην εύλογη αξία του εισπραχθέντος ή εισπρακτέου τιμήματος. Η απαίτηση από τον πελάτη αναγνωρίζεται όταν υπάρχει ένα άνευ προϋποθέσεων δικαίωμα να λάβει η οικονομική οντότητα το τίμημα για τις εκτελεσμένες υποχρεώσεις της σύμβασης προς τον πελάτη. Το συμβατικό περιουσιακό στοιχείο αναγνωρίζεται όταν η Εταιρεία και ο Όμιλος έχει ικανοποιήσει τις υποχρεώσεις του προς τον πελάτη, πριν ο πελάτης πληρώσει ή πριν καταστεί απαιτητή η πληρωμή, για παράδειγμα όταν τα αγαθά ή οι υπηρεσίες μεταβιβάζονται στον πελάτη πριν από το δικαίωμα της Εταιρείας και του Ομίλου για την έκδοση τιμολογίου. Η συμβατική υποχρέωση αναγνωρίζεται όταν η Εταιρεία και ο Όμιλος λαμβάνει τίμημα από τον πελάτη (προπληρωμή) ή όταν διατηρεί δικαίωμα επί ενός τιμήματος το οποίο είναι ανεπιφύλακτο (αναβαλλόμενο έσοδο) πριν την εκτέλεση των υποχρεώσεων της σύμβασης και τη μεταφορά των αγαθών. Η συμβατική υποχρέωση από-αναγνωρίζεται όταν εκτελεστούν οι υποχρεώσεις της σύμβασης και το έσοδο καταγραφεί στην κατάσταση αποτελεσμάτων. Η αναγνώριση των εσόδων κατά κατηγορία, γίνεται ως εξής: i. Πωλήσεις αγαθών Οι πωλήσεις αγαθών αναγνωρίζονται όταν ο Όμιλος παραδίδει την ιδιοκτησία και τους κινδύνους που σχετίζονται με την ιδιοκτησία των αγαθών στους πελάτες, τα αγαθά γίνονται αποδεκτά από αυτούς και η είσπραξη της απαίτησης είναι εύλογα εξασφαλισμένη. Ετήσια Οικονομική Έκθεση χρήσης από 01.01.2020 έως 31.12.2020 84 ii. Έσοδα από τόκους Τα έσοδα από τόκους αναγνωρίζονται βάσει χρονικής αναλογίας και με την χρήση πραγματικού επιτοκίου. iii. Έσοδα από ενοίκια Ενοίκια εισπρακτέα αναγνωρίζονται στον λογαριασμό αποτελεσμάτων με βάση το ποσό ενοικίων που αντιστοιχεί στην υπό εξέταση περίοδο. iv. Έσοδα από Μερίσματα Τα μερίσματα, λογίζονται ως έσοδα, όταν θεμελιώνεται το δικαίωμα είσπραξής τους. 4. ΚΙΝΔΥΝΟΙ 4.1 Διαχείριση χρηματοοικονομικού κινδύνου Παράγοντες χρηματοοικονομικού κινδύνου Ο Όμιλος εκτίθεται σε χρηματοοικονομικούς κινδύνους, όπως κινδύνους αγοράς (μεταβολές σε συναλλαγματικές ισοτιμίες, επιτόκια, τιμές αγοράς), πιστωτικό κίνδυνο και κίνδυνο ρευστότητας. Το γενικό πρόγραμμα διαχείρισης κινδύνων του Ομίλου επιδιώκει να ελαχιστοποιήσει την ενδεχόμενη αρνητική τους επίδραση στη χρηματοοικονομική απόδοση του Ομίλου. Συναλλαγματικός Κίνδυνος Ο συναλλαγματικός κίνδυνος είναι ο κίνδυνος διακύμανσης της αξίας των χρηματοοικονομικών μέσων, των περιουσιακών στοιχείων και υποχρεώσεων εξαιτίας των αλλαγών στις συναλλαγματικές ισοτιμίες. Ο μεγαλύτερος όγκος συναλλαγών πραγματοποιείται στο λειτουργικό νόμισμα του Ομίλου, δηλαδή σε €. Η έκθεση του Ομίλου σε συναλλαγματικούς κινδύνους προέρχεται κυρίως από επενδύσεις σε χώρα του εξωτερικού. Ο κίνδυνος αυτός αντιμετωπίζεται στο πλαίσιο εγκεκριμένων πολιτικών. Οι συναλλαγματικές διαφορές που προκύπτουν αντισταθμίζονται εν μέρει, από εξαγωγές στην θυγατρική και άρα απαιτήσεις σε ευρώ. Η Διοίκηση παρακολουθεί τους συναλλαγματικούς κινδύνους που ενδέχεται να προκύψουν και λαμβάνει σχετικά μέτρα αν κρίνεται αναγκαίο. Κατά την παρούσα χρονική στιγμή ο εν λόγω κίνδυνος δεν αξιολογείται ως σημαντικός και είναι σε κάθε περίπτωση απολύτως διαχειρίσιμος και ελεγχόμενος. Ετήσια Οικονομική Έκθεση χρήσης από 01.01.2020 έως 31.12.2020 85 Κίνδυνος Επιτοκίου Ο μακροπρόθεσμος δανεισμός τόσο της Εταιρείας όσο και του Ομίλου την 31.12.2020 ανερχόταν σε 49.763 χιλ. € και σε 56.173 χιλ. € αντίστοιχα και ο μακροπρόθεσμος δανεισμός πληρωτέος την επόμενη χρήση σε 5.235 χιλ. € και σε 5.466 χιλ. € αντίστοιχα. Ο βραχυπρόθεσμος τραπεζικός δανεισμός ήταν για την εταιρεία 2.077 χιλ. € και για τον Όμιλο 11.650 χιλ. € κατά την 31.12.2020. Η διαμόρφωση του ύψους των επιτοκίων δανεισμού διατηρείται σε ικανοποιητικό επίπεδο λόγω της άριστης κεφαλαιακής διάρθρωσης του Ομίλου, της διαχρονικά απόλυτης συνέπειας στην αποπληρωμή των χρηματοοικονομικών υποχρεώσεών του, και των σχέσεων συνεργασίας και εμπιστοσύνης που διατηρεί με το τραπεζικό σύστημα. Πιστωτικός Κίνδυνος Ο Όμιλος δεν έχει σημαντική συγκέντρωση πιστωτικού κινδύνου σε κάποια από τα συμβαλλόμενα με αυτόν μέρη, κυρίως λόγω της εκτεταμένης διασποράς του πελατολογίου του. Εξάλλου, μέρος των απαιτήσεων είναι διασφαλισμένο μέσω factoring (χωρίς δικαίωμα αναγωγής). Η χρηματοοικονομική κατάσταση των πελατών παρακολουθείται διαρκώς και όταν κρίνεται αναγκαίο ζητούνται αλλαγή τρόπου πληρωμής και επιπλέον εξασφαλίσεις. Όπου δε, διαπιστώνεται αυξημένος πιστωτικός κίνδυνος διενεργείται πρόβλεψη επισφαλούς απαιτήσεως. Οι χονδρικές πωλήσεις που πραγματοποιεί ο Όμιλος, με βάση τις εσωτερικές διαδικασίες, χορηγεί πίστωση, εξετάζοντας κατά περίπτωση την πιστοληπτική ικανότητα των πελατών του. Η Εταιρεία και ο Όμιλος προβαίνουν σε πρόβλεψη επισφαλών πελατών, όπως αναφέρεται αναλυτικά στη σημείωση 4.11 των Ετήσιων Οικονομικών Καταστάσεων. Την 31.12.2020 το σύνολο των πελατών και των λοιπών εμπορικών απαιτήσεων για την Εταιρεία και για τον Όμιλο, διαμορφώθηκε σε 24.497 χιλ. € και 27.852 χιλ. € αντίστοιχα, ενώ η πρόβλεψη επισφαλών πελατών-χρεωστών και προβλέψεων λόγω COVID - 19 έφθασε τις 3.060 χιλ. € και 4.242 χιλ. € για την Εταιρεία και τον Όμιλο αντίστοιχα. Σε κάθε περίπτωση η Διοίκηση εξετάζει σε τακτά χρονικά διαστήματα το ύψος των απαιτήσεων, λαμβάνοντας υπόψη τα ιστορικά δεδομένα και τις εκάστοτε τάσεις της αγοράς, ώστε να διαμορφώνει ανάλογα με τις εξελίξεις την αναλογία των προβλέψεων ως προς τις απαιτήσεις, ο δε σχετικός κίνδυνος να είναι ελεγχόμενος. Κίνδυνος αποθεμάτων-προμηθευτών Ο Όμιλος λαμβάνει όλα τα απαραίτητα μέτρα για να ελαχιστοποιήσει τον κίνδυνο και τις ενδεχόμενες ζημιές λόγω απώλειας αποθεμάτων από φυσικές καταστροφές, κλοπές, κλπ. Η κυκλοφοριακή ταχύτητα των αποθεμάτων του Ομίλου είναι υψηλή και το τελικό απόθεμα σε σχέση με τον κύκλο εργασιών του Ομίλου είναι χαμηλό. Λόγω της φύσης των αποθεμάτων δεν συντρέχουν Ετήσια Οικονομική Έκθεση χρήσης από 01.01.2020 έως 31.12.2020 86 τακτικές συνθήκες απαξίωσης αυτών. Εντούτοις η Διοίκηση επανεξετάζει σε τακτά χρονικά διαστήματα την καθαρή ρευστοποιήσιμη αξία των αποθεμάτων και σχηματίζει όταν χρειάζεται κατάλληλες προβλέψεις ώστε στις χρηματοοικονομικές καταστάσεις να απεικονίζονται τα αποθέματα στην πραγματική τους αξία. Κίνδυνος Ρευστότητας Κίνδυνος ρευστότητας είναι η αβεβαιότητα έγκαιρης ρευστοποίησης μίας επένδυσης, απαίτησης, εμπορεύματος, όταν δεν μπορούν να πωληθούν ή ρευστοποιηθούν αρκετά γρήγορα για να αποτρέψουν ή μετριάσουν μία απώλεια κεφαλαίου. Μερικά περιουσιακά στοιχεία είναι πολύ εύκολο να ρευστοποιηθούν με μικρό κίνδυνο ενώ άλλα εμπεριέχουν μεγάλο κίνδυνο. Η διαχείριση της ρευστότητας επιτυγχάνεται με την ύπαρξη του κατάλληλου συνδυασμού διαθεσίμων και εγκεκριμένων τραπεζικών ορίων. Ο Όμιλος διαχειρίζεται τους κινδύνους που μπορεί να δημιουργηθούν από έλλειψη επαρκούς ρευστότητας φροντίζοντας να υπάρχουν πάντα εξασφαλισμένες τραπεζικές πιστώσεις προς χρήση, τουλάχιστον για ένα επαρκές χρονικό διάστημα, προκειμένου να μην διαταραχθεί η ομαλή λειτουργία της Εταιρείας. Σημειώνεται, ότι την 31.12.2020, η Εταιρεία και ο Όμιλος διέθεταν ταμειακά διαθέσιμα ύψους 21.712 χιλ. € και 24.750 χιλ. €, αντίστοιχα. Η ληκτικότητα των χρηματοοικονομικών υποχρεώσεων την 31ή Δεκεμβρίου 2020 και 31ή Δεκεμβρίου 2019 αναλύεται ως εξής: Ετήσια Οικονομική Έκθεση χρήσης από 01.01.2020 έως 31.12.2020 87 Το σύνολο των υποχρεώσεων προς προμηθευτές είναι βραχυπρόθεσμες. Στην κατηγορία Λοιπές Υποχρεώσεις περιλαμβάνονται οι λοιπές βραχυπρόθεσμες και μακροπρόθεσμες υποχρεώσεις, καθώς και οι υποχρεώσεις από φόρους. Με βάση τα ως άνω δεδομένα και την εξασφάλιση της απρόσκοπτης αποπληρωμής των εν λόγω υποχρεώσεων μέσω της ευρύτατης ρευστότητας του Ομίλου, αλλά και των θετικών ταμειακών ροών του, ο υπό εξέταση κίνδυνος εκτιμάται ως απόλυτα ελεγχόμενος. Κίνδυνος αύξησης των τιμών των πρώτων υλών Στην παραγωγική διαδικασία της εταιρείας η συμμετοχή κόστους των A’, Β’ Υλών και υλικών συσκευασίας επηρεάζει σε μεγάλο βαθμό το τελικό κόστος παραγωγής. Ο συγκεκριμένος κίνδυνος συνήθως προέρχεται από πηγές τις οποίες η εταιρεία δεν μπορεί να ελέγξει άμεσα, γι’ αυτόν τον λόγο η Διοίκηση της Εταιρείας συνεργάζεται μακροχρόνια με προμηθευτές των υλών αυτών και παρακολουθεί τις σχετικές αγορές, ώστε να μπορεί να δράσει προληπτικά όπου αυτό είναι εφικτό. Προσπαθεί να περιορίσει την έκθεσή της σε αυτόν τον κίνδυνο μέσω ειδικών συμφωνιών με τους προμηθευτές της και προσαρμόζει ανάλογα την τιμολογιακή και εμπορική πολιτική της ώστε οποιαδήποτε τυχόν αύξηση να μην επηρεάζει σε μεγάλο βαθμό την κερδοφορίας της και γενικότερα τις οικονομικές της επιδόσεις. Κίνδυνος σχετικός με την ασφάλεια των τροφίμων Η Επιχείρηση εξασφαλίζει ότι η Πολιτική Ποιότητας ISO 9001:2015, ISO 22000 : 2005, BRC MICRON 2, διαδίδεται, εφαρμόζεται και τηρείται σε όλα τα επίπεδα της Εταιρείας. Η Εταιρεία διαθέτει και καταβάλλει όλους τους απαραίτητους οικονομικούς πόρους για τη συνεχή ενημέρωση και εκπαίδευση του προσωπικού της, ενώ παράλληλα διαθέτει τον απαραίτητο σύγχρονο εξοπλισμό, ώστε να ικανοποιεί τις εκφρασμένες απαιτήσεις των πελατών-καταναλωτών της, καθώς και την τήρηση της νομοθεσίας. Ο Όμιλος εφαρμόζει μία αυστηρή πολιτική ποιότητας και ασφάλειας των τροφίμων προκειμένου να προσφέρονται στους πελάτες του τα πλέον ποιοτικά και ασφαλή προϊόντα και ακολουθεί πιστά και αυστηρά όλους τους κανόνες ασφάλειας και υγιεινής. Κίνδυνος σχετικός με την ασφάλεια στην εταιρεία Η ασφάλεια των εργαζόμενων προέχει για τον Όμιλο και είναι απαραίτητη προϋπόθεση για τη λειτουργία της. Για τον λόγο αυτό η εταιρεία εφαρμόζει εκπαιδευτικά προγράμματα για την εκπαίδευση και επιμόρφωση των εργαζόμενων σε θέματα ασφάλειας και υγιεινής στην εργασία. Ετήσια Οικονομική Έκθεση χρήσης από 01.01.2020 έως 31.12.2020 88 Κίνδυνος μείωσης της ζήτησης λόγω της γενικότερης καταναλωτικής ύφεσης Η εταιρεία δραστηριοποιείται στον κλάδο των τροφίμων, έναν κλάδο ο οποίος παρά την γενικότερη καταναλωτική ύφεση δεν φαίνεται να έχει επηρεαστεί σε μεγάλο βαθμό και η ζήτηση παραμένει σχετικά σταθερή και ισχυρή σε αντίθεση και με άλλους κλάδους οι οποίοι έχουν πληγεί ανεπανόρθωτα. Παρ’ όλα αυτά ο συγκεκριμένος κίνδυνος αξιολογείται ως αρκετά σημαντικός λόγω των γενικότερων πολιτικοοικονοικών συνθηκών οι οποίες δύνανται να επηρεάσουν τις επιδόσεις και τα αποτελέσματα την εταιρεία. Η επίπτωση του κορωνοϊού COVID-19 στα μακροοικονομικά μεγέθη και οι δράσεις της Εταιρείας και του Ομίλου Ο κορωνοϊός COVID-19, ο οποίος ανιχνεύθηκε για πρώτη φορά το Δεκέμβριο του 2019 στην Κίνα και έκτοτε έχει διασπαρθεί σε ολόκληρο τον κόσμο, έχει ήδη επιφέρει δυσμενείς επιπτώσεις τόσο στην παγκόσμια όσο και στην εγχώρια οικονομική ανάπτυξη και δραστηριότητα. Σύμφωνα με τις εκτιμήσεις της Eurostat, η μείωση του ΑΕΠ στη ζώνη του Ευρώ το 2020 ήταν 6,8%. Το αντίστοιχο μέγεθος για τη χώρα μας ήταν 9,6%, Ωστόσο, οι διαφοροποιήσεις στους επί μέρους κλάδους της Οικονομίας ήταν έντονες, με την παροχή τουριστικών υπηρεσιών να δέχεται τις ισχυρότερες πιέσεις, ενώ ο κλάδος του λιανικού εμπορίου διόρθωσε σε ελαφρά χαμηλότερο από το συνολικό ποσοστό, επηρεαζόμενος θετικά από προϊοντικές κατηγορίες όπως ορισμένες από αυτές στις οποίες δραστηριοποιείται ο Όμιλος. Στη συγκράτηση των επιπτώσεων από την πανδημία, καθοριστικό ρόλο έπαιξαν τα κρατικά μέτρα ενίσχυσης επιχειρήσεων και εργαζομένων, υποστηριζόμενα από πολλαπλά ευρωπαϊκά προγράμματα και την παροχή άφθονης και με εξαιρετικά χαμηλό κόστος ρευστότητας από την Ευρωπαϊκή Κεντρική Τράπεζα. Στο νέο αυτό επιχειρηματικό τοπίο, η Διοίκηση της Εταιρείας παρακολουθεί σε συνεχή βάση τις εξελίξεις και μεριμνά για τη λήψη μέτρων και την εφαρμογή πολιτικών που κρίνονται αναγκαία και ενδεδειγμένα, προκειμένου να διασφαλισθεί η απρόσκοπτη λειτουργία της και η προστασία των εργαζομένων της και ο περιορισμός των αρνητικών συνεπειών της πανδημίας, στο μικρότερο δυνατό βαθμό. Ειδικότερα: Κατά την διάρκεια του lockdown, όπου ήταν δυνατό, εφαρμοζόταν η τηλεργασία. Επίσης οι εργαζόμενοι στα γραφεία διοίκησης, εργάζονται τηρώντας όλους τους προβλεπόμενους κανόνες υγιεινής που προβλέπονται από τις υγειονομικές αρχές, όπου απαιτείται εργάζονται σε βάρδιες λαμβάνοντας παράλληλα ειδικές ρυθμίσεις για εργαζόμενους που ανήκουν σε ευπαθείς ομάδες ή για εργαζόμενους που μπορεί να αισθάνονται αδιαθεσία ή να θεωρούν πιθανή την έκθεσή του στον ιό, προστατεύοντας του ίδιους και τον κοινωνικό τους περίγυρο. Τα επαγγελματικά ταξίδια έχουν περιοριστεί στα απολύτως απαραίτητα τόσο κατά τη διάρκεια του lockdown όσο και μετά την άρση κάποιων μέτρων. Ετήσια Οικονομική Έκθεση χρήσης από 01.01.2020 έως 31.12.2020 89 Αντιστρόφως έχει αυξηθεί σε σημαντικό βαθμό η επικοινωνία με βασικούς προμηθευτές με ηλεκτρονικά μέσα. Η εταιρεία έχει προβεί μέχρι και σήμερα σε πάρα πολλούς ελέγχους του προσωπικού με μοριακά τεστς Η διοίκηση της Εταιρείας προέβη σε αξιολόγηση των δυνητικών και πραγματικών επιπτώσεων της πανδημίας στις επιχειρηματικές δραστηριότητες και την οικονομική επίδοση της Εταιρείας και του Ομίλου, λαμβάνοντας υπόψη σειρά εκτιμήσεων και παραδοχών που έχει αξιολογήσει ως κατάλληλες για την περίσταση προκειμένου για την εκτίμηση των μελλοντικών ταμειακών ροών της Εταιρείας και του Ομίλου. Ο Όμιλος ήταν επαρκώς χρηματοδοτημένος κατά την έναρξη της υγειονομικής κρίσης. Το κεφάλαιο κίνησης της Εταιρείας και του Ομίλου είναι θετικό και επομένως δεν αναμένεται να υπάρχει δυσκολία στην αποπληρωμή των υποχρεώσεων της Εταιρείας και του Ομίλου. Ο μακροπρόθεσμος σχεδιασμός για το επενδυτικό πλάνο παραμένει. Σε κάθε περίπτωση η αξιολόγηση όλων των παραγόντων είναι συνεχής και δυναμική και αναπροσαρμόζεται βάσει των εξελίξεων. Η Διοίκηση του Ομίλου εκτιμά διαρκώς την κατάσταση και τις πιθανές επιπτώσεις, και λαμβάνει όλα τα αναγκαία μέτρα για τη διατήρηση της βιωσιμότητας του Ομίλου και της Εταιρείας και, την ελαχιστοποίηση επιπτώσεων στις δραστηριότητες τους στο παρόν επιχειρηματικό και οικονομικό περιβάλλον. Σε κάθε περίπτωση δεν υφίσταται καμία ανησυχία στο παρόν στάδιο αναφορικά με την συνέχιση της δραστηριότητας της Εταιρείας και του Ομίλου. Σημαντικές λογιστικές εκτιμήσεις και κρίσεις της Διοικήσεως Οι εκτιμήσεις και οι κρίσεις της διοίκησης επανεξετάζονται διαρκώς και βασίζονται σε ιστορικά δεδομένα και προσδοκίες για μελλοντικά γεγονότα, που κρίνονται εύλογες σύμφωνα με τα ισχύοντα. Στις ετήσιες χρηματοοικονομικές καταστάσεις της 31ης Δεκεμβρίου 2020 έχουν τηρηθεί οι βασικές λογιστικές αρχές και εκτιμήσεις της προηγούμενης χρήσης Εντός του 2020, ο Όμιλος προέβη σε αλλαγή λογιστικής εκτίμησης όσον αφορά την υπολειπόμενη διάρκεια ζωής των Επίπλων και του Λοιπού Εξοπλισμού. 4.2 Οικονομικές πληροφορίες κατά τομέα Ως επιχειρηματικός τομέας ορίζεται μία ομάδα στοιχείων ενεργητικού και δραστηριοτήτων που παρέχουν προϊόντα και υπηρεσίες, τα οποία υπόκεινται σε διαφορετικούς κινδύνους και αποδόσεις από εκείνα άλλων επιχειρηματικών τομέων. Ως γεωγραφικός τομέας, ορίζεται μία γεωγραφική περιοχή, στην οποία παρέχονται προϊόντα και υπηρεσίες και η οποία υπόκειται σε διαφορετικούς κινδύνους και αποδόσεις από άλλες περιοχές. Ετήσια Οικονομική Έκθεση χρήσης από 01.01.2020 έως 31.12.2020 90 Η Διοίκηση του Ομίλου αναγνωρίζει τρεις επιχειρηματικούς τομείς : α) Χονδρέμποροι/Αντιπρόσωποι β) Δίκτυο Χονδρικής γ) Λιανικές ως τους λειτουργικούς της τομείς που χρησιμοποιούνται από τη Διοίκηση για σκοπούς παρακολούθησης των τομεακών εξελίξεων. Οι στρατηγικές αποφάσεις σε σχέση με τις πωλήσεις λαμβάνονται με βάση τα αναπροσαρμοσμένα λειτουργικά αποτελέσματα του κάθε τομέα τα οποία χρησιμοποιούνται και για τη μέτρηση της αποδοτικότητάς του. Τα αποτελέσματα κατά τομέα δραστηριότητας για τη χρήση 2020 αναλύονται ως εξής: Tα αποτελέσματα κατά τομέα δραστηριότητας για τη χρήση 2019 αναλύονται ως εξής : Ετήσια Οικονομική Έκθεση χρήσης από 01.01.2020 έως 31.12.2020 91 Ο Όμιλος διαθέτει τα προϊόντα και εμπορεύματά του μέσω δικού του δικτύου διανομής στους Νομούς Αττικής, Θεσσαλονίκης, Αχαΐας, Ηρακλείου, Λαρίσης και Ιωαννίνων και μέσω αντιπροσώπωνδιανομέων στην υπόλοιπη Ελλάδα και στην Ρουμανία. Η κατανομή των ενοποιημένων στοιχείων του Ενεργητικού και του Παθητικού στους επιχειρηματικούς τομείς για την 31.12.2020 και 31.12.2019 αναλύεται ως εξής: Η έδρα της εταιρείας και η κύρια χώρα δραστηριότητας της είναι η Ελλάδα. Ο κύκλος εργασιών του Ομίλου πραγματοποιείται κατά ποσοστό 95% (προ των απαλοιφών) περίπου στην ημεδαπή, ενώ ο Όμιλος δραστηριοποιείται και στη Ρουμανία, όπου κατά το 2020 σημειώθηκε άνοδος των πωλήσεων σε ποσοστό πάνω από 65%. Ετήσια Οικονομική Έκθεση χρήσης από 01.01.2020 έως 31.12.2020 92 Οι πωλήσεις αναφέρονται στη χώρα που είναι εγκαταστημένοι πελάτες. Το σύνολο ενεργητικού αναφέρεται στην γεωγραφική τοποθεσία του. 4.3 Έσοδα Τα έσοδα του Ομίλου προέρχονται από πωλήσεις εμπορευμάτων και προϊόντων. Τα έσοδα περιλαμβάνουν την εύλογη αξία των πωλήσεων αγαθών, καθαρά από φόρους προστιθέμενης αξίας, εκπτώσεις και επιστροφές. Τα έσοδα μεταξύ εταιρειών του Ομίλου που ενοποιούνται με την μέθοδο της ολικής ενοποίησης, απαλείφονται πλήρως. Η αναγνώριση των εσόδων γίνεται ως εξής: - Πωλήσεις αγαθών: οι πωλήσεις αγαθών αναγνωρίζονται όταν ο Όμιλος παραδίδει την ιδιοκτησία και τους κινδύνους που σχετίζονται με την ιδιοκτησία των αγαθών στους πελάτες, τα αγαθά γίνονται αποδεκτά από αυτούς και η είσπραξη της απαίτησης είναι εύλογα εξασφαλισμένη. - Έσοδα από τόκους: τα έσοδα από τόκους αναγνωρίζονται βάσει χρονικής αναλογίας και με την χρήση πραγματικού επιτοκίου. Ετήσια Οικονομική Έκθεση χρήσης από 01.01.2020 έως 31.12.2020 93 4.4 Άλλα έσοδα/έξοδα εκμετάλλευσης Τα λοιπά έσοδα της Εταιρείας και του Ομίλου στην χρήση 2020 και 2019 αναλύονται ως εξής: Η Εταιρεία καταχώρησε στην κατάσταση Συνολικών Εσόδων απόσβεση κρατικής επιχορήγησης (έσοδα στα αποτελέσματα) 172 χιλ.€. Το ίδιο ποσό καταχωρήθηκε και στην ενοποιημένη κατάσταση Συνολικών Εσόδων του Ομίλου (Λοιπά έσοδα/έξοδα εκμετάλλευσης). Στην κατάσταση οικονομικής θέσης η εναπομένουσα κρατική επιχορήγηση για απόσβεση εμφανίζεται στο Παθητικό στο κονδύλι «Λοιπές Μακροπρόθεσμες Υποχρεώσεις – Κρατικές Επιχορηγήσεις» βλέπε και σημ.4.19 σχετικά με επιχορηγήσεις. 4.5 Έξοδα ανά κατηγορία Η ανάλυση των εξόδων ανά κατηγορία έχει ως εξής: Ετήσια Οικονομική Έκθεση χρήσης από 01.01.2020 έως 31.12.2020 94 Οι αμοιβές και τα έξοδα του προσωπικού αναλύονται ως εξής: Οι λοιπές παροχές περιλαμβάνουν παροχές ασφαλιστηρίων-συμβολαίων, ένδυσης και διατακτικές. Ο αριθμός του απασχολούμενου προσωπικού την 31η Δεκεμβρίου 2020 ήταν 828 και 469 άτομα για τον Όμιλο και την Εταιρεία αντίστοιχα. Την 31η Δεκεμβρίου 2019 ήταν 818 και 448 άτομα αντίστοιχα. Ετήσια Οικονομική Έκθεση χρήσης από 01.01.2020 έως 31.12.2020 95 4.6 Πάγιο Ενεργητικό – Ενσώματες και Ασώματες ακινητοποιήσεις ΟΜΙΛΟΣ Η κατάσταση μεταβολών των παγίων κατά την περίοδο 01.01-31.12.2019 έχει ως εξής: Ετήσια Οικονομική Έκθεση χρήσης από 01.01.2020 έως 31.12.2020 96 Η κατάσταση μεταβολών των παγίων κατά την περίοδο 01.01-31.12.2020 έχει ως εξής: Από το τέλος της χρήσης του 2020, η Διοίκηση του Ομίλου αποφάσισε να αναγνωρίσει τον μηχανολογικό εξοπλισμό που χρησιμοποιείται στην παραγωγή διαδικασία σε εύλογη αξία, όπως αυτή προκύπτει από τις αποτιμήσεις που πραγματοποιήθηκαν από ανεξάρτητους εκτιμητές, μείον τις μεταγενέστερες αποσβέσεις. Η εν λόγω μεταβολή λογιστικής πολιτικής εφαρμόστηκε με αναδρομική ισχύ από 01.01.2019, βασιζόμενη στις πρόνοιες του ΔΛΠ 16 και του ΔΛΠ 8. Κατά την ημερομηνία της αναδρομικής ισχύος (01.01.2019) τόσο το κόστος κτήσης όσο και οι συσσωρευμένες αποσβέσεις προσαρμόστηκαν ανάλογα προκειμένου η αναπροσαρμοσμένη αναπόσβεστη αξία να ισούται με την εύλογη αξία κατά τον χρόνο εκείνο. Μετά την πάροδο των αναπροσαρμοσμένων αποσβέσεων για τα έτη 2019 και 2020, η αναπόσβεστη αξία των συγκεκριμένων παγίων ισούται με την εύλογη αξία που έχουν προσδιορίσει οι ανεξάρτητοι εκτιμητές κατά την 31.12.2020. Κατά την 01.01.2019, η αύξηση της λογιστικής αξίας του μηχανολογικού εξοπλισμού πιστώθηκε στα λοιπά συνολικά εισοδήματα και παρουσιάζεται στα Ίδια Κεφάλαια ως Αποθεματικό Αναπροσαρμογής. Τυχόν μελλοντική μείωση της λογιστικής αξίας των συγκεκριμένων παγίων θα είχε ως αποτέλεσμα την ανάλωση του Αποθεματικού Αναπροσαρμογής, ενώ τυχόν πλεονάζουσα διαφορά θα χρεωνόταν στην Κατάσταση Αποτελεσμάτων. Εντός του 2020, ο Όμιλος προέβη σε αλλαγή λογιστικής εκτίμησης όσον αφορά την υπολειπόμενη διάρκεια ζωής των Επίπλων και του Λοιπού Εξοπλισμού που είχε ως αποτέλεσμα την αύξηση των αποσβέσεων κατά 1.467 χιλ €. Ετήσια Οικονομική Έκθεση χρήσης από 01.01.2020 έως 31.12.2020 97 ΕΤΑΙΡΕΙΑ Η κατάσταση μεταβολών των παγίων κατά την περίοδο 01.01-31.12.2019 έχει ως εξής: Ετήσια Οικονομική Έκθεση χρήσης από 01.01.2020 έως 31.12.2020 98 Η κατάσταση μεταβολών των παγίων κατά την περίοδο 01.01-31.12.2020 έχει ως εξής: Από το τέλος της χρήσης του 2020, η Διοίκηση του Ομίλου αποφάσισε να αναγνωρίσει τον μηχανολογικό εξοπλισμό που χρησιμοποιείται στην παραγωγή διαδικασία σε εύλογη αξία, όπως αυτή προκύπτει από τις αποτιμήσεις που πραγματοποιήθηκαν από ανεξάρτητους εκτιμητές, μείον τις μεταγενέστερες αποσβέσεις. Η εν λόγω μεταβολή λογιστικής πολιτικής εφαρμόστηκε με αναδρομική ισχύ από 01.01.2019, βασιζόμενη στις πρόνοιες του ΔΛΠ 16 και του ΔΛΠ 8. Κατά την ημερομηνία της αναδρομικής ισχύος (01.01.2019) τόσο το κόστος κτήσης όσο και οι συσσωρευμένες αποσβέσεις προσαρμόστηκαν ανάλογα προκειμένου η αναπροσαρμοσμένη αναπόσβεστη αξία να ισούται με την εύλογη αξία κατά τον χρόνο εκείνο. Μετά την πάροδο των αναπροσαρμοσμένων αποσβέσεων για τα έτη 2019 και 2020, η αναπόσβεστη αξία των συγκεκριμένων παγίων ισούται με την εύλογη αξία που έχουν προσδιορίσει οι ανεξάρτητοι εκτιμητές κατά την 31.12.2020. Κατά την 01.01.2019, η αύξηση της λογιστικής αξίας του μηχανολογικού εξοπλισμού πιστώθηκε στα λοιπά συνολικά εισοδήματα και παρουσιάζεται στα Ίδια Κεφάλαια ως Αποθεματικό Αναπροσαρμογής. Τυχόν μελλοντική μείωση της λογιστικής αξίας των συγκεκριμένων παγίων θα είχε ως αποτέλεσμα την ανάλωση του Αποθεματικού Αναπροσαρμογής, ενώ τυχόν πλεονάζουσα διαφορά θα χρεωνόταν στην Κατάσταση Αποτελεσμάτων. Εντός του 2020, ο Όμιλος προέβη σε αλλαγή λογιστικής εκτίμησης όσον αφορά την υπολειπόμενη διάρκεια ζωής των Επίπλων και του Λοιπού Εξοπλισμού που είχε ως αποτέλεσμα την αύξηση των αποσβέσεων κατά 1.467 χιλ €. Ετήσια Οικονομική Έκθεση χρήσης από 01.01.2020 έως 31.12.2020 99 4.7 Μισθώσεις Ο Όμιλος έχει διάφορες συμβάσεις μίσθωσης για καταστήματα, γραφεία και αποθήκες. Συνήθως, οι συμβάσεις μίσθωσης γίνονται για μία προκαθορισμένη διάρκεια, ενώ μπορεί να έχουν επιλογές επέκτασης ή λήξης της σύμβασης. Η διάρκεια μίσθωσης κάθε συμβολαίου διαπραγματεύεται μεμονωμένα και μπορεί να έχει διαφορετικούς όρους και προϋποθέσεις από τα υπόλοιπα συμβόλαια. Από την 1η Ιανουαρίου 2019, οι μισθώσεις αναγνωρίζονται στην κατάσταση οικονομικής θέσης ως ένα δικαίωμα χρήσης στοιχείου του ενεργητικού και μία υποχρέωση μίσθωσης. Ο Όμιλος και η Εταιρία παρουσιάζουν τα δικαιώματα χρήσης των περιουσιακών στοιχείων του ενεργητικού, στο λογαριασμό «Δικαιώματα χρήσης παγίων». Ετήσια Οικονομική Έκθεση χρήσης από 01.01.2020 έως 31.12.2020 100 Ετήσια Οικονομική Έκθεση χρήσης από 01.01.2020 έως 31.12.2020 101 4.8 Δομή του Ομίλου και Μέθοδος Ενοποίησης Εταιριών Η μητρική εταιρία ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε συμμετέχει στις ακόλουθες συνδεδεμένες εταιρείες με τα κάτωθι ποσοστά: Στην "ΑΠΟΛΛΩΝΙΟΝ ΑΡΤΟΥ ΑΒΕΕ" ενοποιείται με την μέθοδο της ολικής ενοποίησης η «ΑΠΟΛΛΩΝΙΟΝ ΠΕΡΙΣΤΕΡΙΟΥ ΑΕΒΕ» .Το ποσοστό συμμετοχής της "ΑΠΟΛΛΩΝΙΟΝ ΑΡΤΟΥ ΑΒΕΕ" είναι 51%. Η KARAMOLEGOS BAKERY ROMANIA S.A. (με έδρα το Βουκουρέστι Ρουμανίας) δεν έχει καμία συμμετοχή σε άλλη Εταιρεία. Στη χρήση του 2020 καμία από τις θυγατρικές εταιρείες δεν διένειμε μέρισμα. Οι συμμετοχές αποτιμώνται στην εύλογη αξία. Βλέπε σημείωση 3.7. Ετήσια Οικονομική Έκθεση χρήσης από 01.01.2020 έως 31.12.2020 102 4.9 Λοιπά στοιχεία μη κυκλοφορούντος ενεργητικού Το κονδύλι του ισολογισμού <<Λοιπές μακροπρόθεσμες απαιτήσεις>> περιλαμβάνει κυρίως τις δοθείσες εγγυήσεις που πρόκειται να εισπραχθούν σε διάστημα μεγαλύτερο των δώδεκα (12) μηνών από την ημερομηνία σύνταξης του Ισολογισμού. Συγκεκριμένα οι <<Λοιπές μακροπρόθεσμες απαιτήσεις>> για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: 4.10 Αποθέματα Τα αποθέματα για τον Όμιλο και την Εταιρεία κατά την 31.12.2020 και 31.12.2019 αναλύονται ως εξής: Ο Όμιλος λαμβάνει όλα τα απαραίτητα μέτρα για να ελαχιστοποιήσει τον κίνδυνο και τις ενδεχόμενες ζημιές λόγω απώλειας αποθεμάτων από φυσικές καταστροφές, κλοπές, κλπ. Η κυκλοφοριακή ταχύτητα των αποθεμάτων του Ομίλου είναι υψηλή και το τελικό απόθεμα σε σχέση με τον κύκλο εργασιών του Ομίλου είναι χαμηλό. Λόγω της φύσης των αποθεμάτων δεν συντρέχουν τακτικές συνθήκες απαξίωσης αυτών. Εντούτοις η Διοίκηση επανεξετάζει σε τακτά χρονικά διαστήματα την καθαρή ρευστοποιήσιμη αξία των αποθεμάτων και σχηματίζει όταν χρειάζεται κατάλληλες προβλέψεις ώστε στις χρηματοοικονομικές καταστάσεις να απεικονίζονται τα αποθέματα στην πραγματική τους αξία. 4.11 Πελάτες και λοιποί χρεώστες Τα υπόλοιπα των πελατών για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: Ετήσια Οικονομική Έκθεση χρήσης από 01.01.2020 έως 31.12.2020 103 Oι εύλογες αξίες των απαιτήσεων δεν διαφέρουν ουσιωδώς από τις αξίες που είναι αναγνωρισμένες στις οικονομικές καταστάσεις. Ο Όμιλος προέβη στον σχηματισμό προβλέψεων επισφαλών απαιτήσεων στη χρήση επιβαρύνοντας τα αποτελέσματα αυτής με το ποσό των 854 χιλ. € έναντι 8 χιλ.€ την προηγούμενη χρήση. Τα ποσά που απεικονίζονται στον Ισολογισμό εμπεριέχουν προβλέψεις για επισφαλείς απαιτήσεις βάσει του ΔΠΧΑ 9. Ο Όμιλος εφαρμόζει την απλουστευμένη προσέγγιση του ΔΠΧΠ 9 για τον υπολογισμό των αναμενόμενων πιστωτικών ζημιών χρησιμοποιώντας μοντέλο προβλέψεων για ζημιές από εμπορικές απαιτήσεις . Η μεταβολή στην πρόβλεψη για επισφαλείς απαιτήσεις έχει ως εξής: Οι απαιτήσεις από πελάτες προέρχονται από μία ευρεία πελατειακή βάση, των οποίων η οικονομική κατάσταση παρακολουθείται διαρκώς. Η Εταιρεία εκτιμά ότι οι σχηματισθείσες προβλέψεις επαρκούν για την κάλυψη επισφαλών απαιτήσεων. Η διαδικασία απομείωσης πελατών – χρεωστών περιλαμβάνει: α) τη διενέργεια καθορισμένης πρόβλεψης για όσους πελάτες έχουν χαρακτηριστεί επισφαλείς, β) τη διενέργεια συγκεκριμένης πρόβλεψης για όσους πελάτες έχουν ληξιπρόθεσμα υπόλοιπα με βάση την ενηλικίωση των υπολοίπων τους, γ) τη διενέργεια γενικής πρόβλεψης, βάσει αυξημένου συντελεστή κινδύνου επισφάλειας εξαιτίας των συνθηκών του ευρύτερου περιβάλλοντος, λαμβάνοντας υπ’ όψη τη μειωμένη ρευστότητα των ελληνικών επιχειρήσεων, και τη δυσχέρεια πρόσβασής τους σε τραπεζική χρηματοδότηση. Η πρόβλεψη αυτή περιλαμβάνει και μη καθυστερούμενες απαιτήσεις. Για τον καθορισμό του ύψους της έχει ληφθεί υπ’ όψη το σύνολο των απαιτήσεων από πελάτες, πλην των απαιτήσεων από την KARAMOLEGOS BAKERY ROMANIA SA και το ΑΠΟΛΛΩΝΙΟΝ ΑΒΕΕ, καθώς, στις τελευταίες περίπτωσεις εκτιμάται ότι δεν συντρέχει κίνδυνος επισφάλειας, Ετήσια Οικονομική Έκθεση χρήσης από 01.01.2020 έως 31.12.2020 104 δ) περαιτέρω, η διοίκηση αξιολογεί την εκτιμώμενη πρόβλεψη με βάση στοχευμένη επισκόπηση λογαριασμών πελατών, λαμβάνοντας υπόψη την εμπειρία της, σχετικά με τις τρέχουσες οικονομικές συνθήκες καθώς και τις εξασφαλίσεις και τις εγγυήσεις που έχουν αποκτηθεί από συγκεκριμένους πελάτες. Οι Λοιποί Χρεώστες (λοιπές απαιτήσεις) για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: Όλες οι παραπάνω απαιτήσεις είναι βραχυπρόθεσμες και δεν απαιτείται προεξόφλησή τους κατά την ημερομηνία του Ισολογισμού. Ο Όμιλος σε κάθε ημερομηνία ισολογισμού προβαίνει σε έλεγχο απομείωσης των παραπάνω απαιτήσεων. 4.12 Χρηματοοικονομικά στοιχεία σε εύλογη αξία μέσω των αποτελεσμάτων Τα Χρεόγραφα για τον Όμιλο και την Εταιρεία κατά την 31.12.2020 και 31.12.2019 αναλύονται ως εξής: 4.13 Ταμειακά διαθέσιμα Τα ταμειακά διαθέσιμα για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: Ετήσια Οικονομική Έκθεση χρήσης από 01.01.2020 έως 31.12.2020 105 4.14 Μετοχικό κεφάλαιο, ίδιες μετοχές και διαφορά υπέρ το άρτιο Το καταβλημένο Μετοχικό κεφάλαιο της Μητρικής Εταιρείας ανέρχεται σε 3.897.168€ και διαιρείται σε 9.742.920 κοινές ονομαστικές μετοχές, ονομαστικής αξίας 0,40€ έκαστη. Το μετοχικό κεφάλαιο της Εταιρείας αναλύεται ως εξής: 4.15 Λοιπά αποθεματικά: Τα Λοιπά Αποθεματικά για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: Ετήσια Οικονομική Έκθεση χρήσης από 01.01.2020 έως 31.12.2020 106 4.16 Δανειακές υποχρεώσεις: Οι δανειακές υποχρεώσεις για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: Οι μεταβολές του δανεισμού για το 2020 και του 2019 αναλύονται ως κάτωθι: Ετήσια Οικονομική Έκθεση χρήσης από 01.01.2020 έως 31.12.2020 107 4.17 Αναβαλλόμενος φόρος εισοδήματος: Οι αναβαλλόμενοι φόροι εισοδήματος ενεργητικού και παθητικού απεικονίζονται στον παρακάτω πίνακα: Ετήσια Οικονομική Έκθεση χρήσης από 01.01.2020 έως 31.12.2020 108 Οι αναβαλλόμενες φορολογικές υποχρεώσεις και απαιτήσεις παρουσιάζονται συμψηφισμένες στο κονδύλι των στοιχείων κατάστασης οικονομικής θέσης της 31.12.2020 «Αναβαλλόμενες φορολογικές υποχρεώσεις» 4.18 Διάφορες Προβλέψεις Υποχρεώσεις παροχών στο προσωπικό λόγω εξόδου από την υπηρεσία Συμπεριλαμβάνονται οι σωρευτικές προβλέψεις για αποζημίωση προσωπικού λόγω εξόδου από την υπηρεσία, όπως προβλέπονται από τις νομοθετικές ρυθμίσεις και προκύπτουν από σχετική αναλογιστική μελέτη, σύμφωνα με το ΔΛΠ 19. Σύμφωνα με την ελληνική εργατική νομοθεσία, οι εργαζόμενοι δικαιούνται αποζημίωση σε περίπτωση απόλυσης ή συνταξιοδότησης, ανάλογα με τις αποδοχές, τη διάρκεια υπηρεσίας και τον τρόπο αποχώρησης τους. Αποχώρηση λόγω παραίτησης δεν είναι αιτία αποζημίωσης. Οι εκτιμήσεις για τις υποχρεώσεις καθορισμένων παροχών του Ομίλου σύμφωνα με το ΔΛΠ 19 υπολογίστηκαν από ανεξάρτητες εταιρίες αναλογιστών. Η κίνηση της καθαρής υποχρέωσης στην Κατάσταση Οικονομικής Θέσης, μετά την υιοθέτηση του αναθεωρημένου ΔΛΠ 19, έχει ως εξής: Ετήσια Οικονομική Έκθεση χρήσης από 01.01.2020 έως 31.12.2020 109 Οι λεπτομέρειες και οι βασικές υποθέσεις της αναλογιστικής εκτίμησης για τις χρήσεις που έληξαν την 31.12.2020 και 31.12.2019 έχουν ως κάτωθι: 4.19 Λοιπές μακροπρόθεσμες υποχρεώσεις Οι Λοιπές Μακροπρόθεσμες Υποχρεώσεις για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: Ετήσια Οικονομική Έκθεση χρήσης από 01.01.2020 έως 31.12.2020 110 4.20 Προμηθευτές και λοιποί πιστωτές Οι Προμηθευτές και λοιποί πιστωτές του Ομίλου και της Εταιρείας κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: Όλες οι παραπάνω υποχρεώσεις είναι βραχυπρόθεσμες και δεν απαιτείται η προεξόφληση τους κατά την ημερομηνία του Ισολογισμού. 4.21 Λοιπές βραχυπρόθεσμες υποχρεώσεις Οι λοιπές βραχυπρόθεσμες υποχρεώσεις του Ομίλου και της Εταιρείας κατά την 31η Δεκεμβρίου 2020 και 31η Δεκεμβρίου 2019 αναλύονται ως εξής: 4.22 Φόρος εισοδήματος Ο φόρος εισοδήματος προκύπτει μετά την αφαίρεση από το λογιστικό αποτέλεσμα των μη εκπιπτόμενων δαπανών, οι οποίες περιλαμβάνουν κυρίως προβλέψεις και δαπάνες μη αναγνωριζόμενες από τη φορολογική νομοθεσία. Οι παραπάνω δαπάνες αναμορφώνονται κατά τον υπολογισμό του φόρου εισοδήματος σε κάθε ημερομηνία ισολογισμού. Ο φόρος εισοδήματος με βάση τους ισχύοντες φορολογικούς συντελεστές για τον Όμιλο και την Εταιρεία κατά την 31η Δεκεμβρίου 2020 και 31η Δεκεμβρίου 2019 ήταν 24% και αναλύεται ως εξής (για την δε Ρουμανία ο φορολογικός συντελεστής ήταν και είναι 16%.): Ετήσια Οικονομική Έκθεση χρήσης από 01.01.2020 έως 31.12.2020 111 4.23 Συναλλαγές με συνδεδεμένες εταιρείες Οι συναλλαγές των θυγατρικών εταιρειών από και προς την μητρική Εταιρεία ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε. αφορούν κυρίως σε προϊόντα αρτοποιίας. Οι συναλλαγές με συνδεδεμένες επιχειρήσεις απεικονίζονται στον παρακάτω πίνακα: Ετήσια Οικονομική Έκθεση χρήσης από 01.01.2020 έως 31.12.2020 112 Με απόφαση της Γενικής Συνέλευσης της 02.09.2020 οι αμοιβές του Διοικητικού Συμβουλίου της Εταιρείας για την χρήση 2020 ανέρχονται στο ποσό των 697 χιλ €. Τα διευθυντικά στελέχη και μέλη της διοίκησης ορίζονται ως συνδεμένα μέρη με βάσει αυτά που ορίζει το Δ.Λ.Π. 24 «Γνωστοποιήσεις συνδεμένων μερών». Οι συναλλαγές που απεικονίζονται παραπάνω συμπεριλαμβάνουν αμοιβές που αποτελούν βραχυπρόθεσμες παροχές. Στην τρέχουσα και προηγούμενη χρήση δεν υπάρχουν παροχές μετά την έξοδο από την υπηρεσία, λοιπές μακροχρόνιες παροχές σε εργαζομένους, παροχές εξόδου από την υπηρεσία· και παροχές που εξαρτώνται από την αξία των μετοχών. 4.24 Ενδεχόμενες υποχρεώσεις - απαιτήσεις Ο Όμιλος έχει ενδεχόμενες υποχρεώσεις και απαιτήσεις σε σχέση με τράπεζες, λοιπές εγγυήσεις και άλλα θέματα που προκύπτουν στα πλαίσια της συνήθους δραστηριότητας του από τις οποίες δεν αναμένεται να προκύψουν σημαντικές επιπλέον επιβαρύνσεις. Ετήσια Οικονομική Έκθεση χρήσης από 01.01.2020 έως 31.12.2020 113 Δεν υπάρχουν επίδικες ή υπό διαιτησία διαφορές καθώς και αποφάσεις δικαστικών ή διαιτητικών οργάνων που ενδέχεται να έχουν σημαντικές επιπτώσεις στην περιουσιακή κατάσταση των εταιρειών του Ομίλου. Φορολογικό πιστοποιητικό: Η εταιρεία «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε» έχει υπαχθεί σε έλεγχο Ορκωτών Ελεγκτών Λογιστών που προβλέπεται από τις διατάξεις του άρθρου 65Α του ν. 4174/2013 για την χρήση 2020. Ο έλεγχος αυτός βρίσκεται σε εξέλιξη και η έκθεση φορολογικής συμμόρφωσης προβλέπεται να χορηγηθεί μετά τη δημοσίευση των οικονομικών καταστάσεων της χρήσης του 2020. Αν μέχρι την ολοκλήρωση του φορολογικού ελέγχου προκύψουν πρόσθετες φορολογικές υποχρεώσεις, η διοίκηση της εταιρίας εκτιμά ότι αυτές δεν θα έχουν ουσιώδη επίδραση στις χρηματοοικονομικές καταστάσεις. Για τις χρήσεις 2015 έως και 2019, οι σχετικές εκθέσεις φορολογικής συμμόρφωσης έχουν υποβληθεί εμπρόθεσμα στις φορολογικές αρχές. Η εταιρεία «ΑΠΟΛΛΩΝΙΟΝ ΑΒΕΕ» έχει υπαχθεί σε έλεγχο Ορκωτών Ελεγκτών Λογιστών που προβλέπεται από τις διατάξεις του άρθρου 65Α του ν. 4174/2013 για την χρήση 2020. Ο έλεγχος αυτός βρίσκεται σε εξέλιξη και η έκθεση φορολογικής συμμόρφωσης προβλέπεται να χορηγηθεί μετά τη δημοσίευση των οικονομικών καταστάσεων της χρήσης του 2020. Αν μέχρι την ολοκλήρωση του φορολογικού ελέγχου προκύψουν πρόσθετες φορολογικές υποχρεώσεις, η διοίκηση της εταιρίας εκτιμά ότι αυτές δεν θα έχουν ουσιώδη επίδραση στις χρηματοοικονομικές καταστάσεις. Για τις χρήσεις 2015 έως και 2019, οι σχετικές εκθέσεις φορολογικής συμμόρφωσης έχουν υποβληθεί εμπρόθεσμα στις φορολογικές αρχές. Για την εταιρεία KARAMOLEGOS BAKERY ROMANIA S.A., για τις χρήσεις από το 2008 έως και το 2020, η φορολογική υποχρέωση δεν έχει καταστεί οριστική. Σε περίπτωση ελέγχου της εν λόγω εταιρίας δεν αναμένεται να καταλογιστούν υψηλά πρόστιμα και προσαυξήσεις, λόγω ύπαρξης υψηλών φορολογικών ζημιών . Για τις παραπάνω εταιρείες που δραστηριοποιούνται στην Ελλάδα, με βάση τα φορολογικά πιστοποιητικά που τους χορηγήθηκαν, δεν προέκυψε μέχρι σήμερα καμία πρόσθετη φορολογική υποχρέωση που να έχει ουσιώδη επίδραση στις οικονομικές καταστάσεις του Ομίλου και της Εταιρείας. 4.25 Ανειλημμένες υποχρεώσεις Κεφαλαιουχικές Υποχρεώσεις Δεν υπάρχουν κεφαλαιουχικές δαπάνες που έχουν αναληφθεί αλλά δεν έχουν εκτελεστεί κατά την 31.12.2020. 4.26 Εμπράγματα βάρη Επί των ακινήτων της Εταιρείας υφίσταται προσημειώσεις υποθήκης ύψους 54.000.000€ προς εξασφάλιση ομολογιακών και μακροπρόθεσμων δανείων. Επί των ακινήτων της KARAMOLEGOS Ετήσια Οικονομική Έκθεση χρήσης από 01.01.2020 έως 31.12.2020 114 BAKERY ROMANIA S.A. υφίσταται υποθήκη ύψους 1.000.000€. Συνεπώς, επί των ακινήτων της Εταιρείας και του Ομίλου, υφίστανται συνολικά υποθήκες ποσού 55.000.000€. Επίσης, στην σύμβαση κοινού ομολογιακού δανείου έχουν εκχωρηθεί οι μελλοντικές απαιτήσεις από τα ασφαλιστήρια-συμβόλαια της Εταιρείας, πυρός και απώλειας κερδών. 4.27 Κέρδη/(Ζημιές) ανά μετοχή Τα βασικά κέρδη/(ζημιές) ανά μετοχή προκύπτουν με διαίρεση του καθαρού κέρδους που αναλογεί στους μετόχους της μητρικής, με τον σταθμισμένο μέσο αριθμό των κοινών μετοχών στη διάρκεια της περιόδου, αφαιρουμένου του σταθμισμένου μέσου όρου των ιδίων μετοχών. Τα απομειωμένα κέρδη ανά μετοχή (diluted earnings per share) υπολογίζονται αναπροσαρμόζοντας τον σταθμισμένο μέσο αριθμό των σε κυκλοφορία κοινών μετοχών, με τις επιδράσεις όλων των δυνητικών τίτλων μετατρέψιμων σε κοινές μετοχές. Τα κέρδη/(ζημιές) ανά μετοχή υπολογίστηκαν ως εξής: 4.28 Μερίσματα ανά μετοχή Στην κλειόμενη χρήση του 2020 δόθηκαν μερίσματα συνολικού ποσού 100.000,04€, κατόπιν απόφασης της 02.09.2020 Γενικής Συνέλευσης. 4.29 Συναλλαγματικές Ισοτιμίες 4.30 Γεγονότα Μεταγενέστερα της Ημερομηνίας του Ισολογισμού Από την λήξη της κλειομένης χρήσης 2020, μέχρι και την ημέρα συντάξεως της παρούσας Εκθέσεως, δεν συνέβησαν άλλα σημαντικά γεγονότα, που να έχουν ουσιώδη επίδραση στα οικονομικά Ετήσια Οικονομική Έκθεση χρήσης από 01.01.2020 έως 31.12.2020 115 αποτελέσματα και την οικονομική θέση της Εταιρείας και του Ομίλου. Οι Ετήσιες Οικονομικές Καταστάσεις του Ομίλου και της Εταιρείας από τις σελίδες 1 έως 45 και από τις σελίδες 55 έως 116 εγκρίθηκαν κατά την συνεδρίαση του Διοικητικού Συμβουλίου της Εταιρείας την 27η Απριλίου 2021. ΔΙΑΔΙΚΤΥΑΚΟΣ ΤΟΠΟΣ ΑΝΑΡΤΗΣΗΣ ΤΗΣ ΧΡΗΜΑΤΟΟΙΚΟΝΟΜΙΚΗΣ ΠΛΗΡΟΦΟΡΗΣΗΣ Οι ετήσιες οικονομικές καταστάσεις της μητρικής εταιρείας «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε» καθώς και των θυγατρικών της εταιριών αναρτώνται στις κάτωθι διευθύνσεις διαδικτύου: Επωνυμία ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε ΑΠΟΛΛΩΝΙΟΝ ΑΒΕΕ KARAMOLEGOS BAKERY ROMANIA S.A Διεύθυνση διαδικτύου www.karamolegos-bkr.gr www.apollonion-bakery.gr www.karamolegos-bkr.gr Κορωπί, 27 Απριλίου 2021 Ο Πρόεδρος του Δ.Σ & Διευθύνων Σύμβουλός ΕΜΜΑΝΟΥΗΛ ΚΑΡΑΜΟΛΕΓΚΟΣ Το Εκτελεστικό Μέλος ΒΑΣΙΛΕΙΟΣ ΠΑΝΤΕΛΗΣ Ο Οικονομικός Διευθυντής ΠΕΤΡΟΣ ΘΑΝΟΣ Ο Διευθυντής Λογιστηρίου ΔΗΜΗΤΡΙΟΣ ΠΑΝΤΟΥΛΑΣ Ετήσια Οικονομική Έκθεση χρήσης από 01.01.2020 έως 31.12.2020 116

Περίληψη: Οι κάτωθι εκπρόσωποι του Διοικητικού Συμβουλίου της “ΑΡΤΟΒΙΟΜΗΧΑΝΙΑΣ ΚΑΡΑΜΟΛΕΓΚΟΣ Α.Ε.” κ.κ.: 1. Εμμανουήλ Καραμολέγκος, Πρόεδρος του Διοικητικού Συμβουλίου και Διευθύνων Σύμβουλος 2. Παύλος Κανελλόπουλος, Μέλος (Ανεξάρτητο Μη Εκτελεστικό) του Διοικητικού Συμβουλίου 3. Βασίλειος Παντελής, μέλος του Διοικητικού Συμβουλίου υπό την ανωτέρα ιδιότητά μας, σύμφωνα με τα υπό του νόμου (άρθρο 4 παρ.2 περίπτωση γ του Ν.3556/2007) οριζόμενα αλλά και ειδικώς προς τούτο ορισθέντες από το Διοικητικό Συμβούλιο της Ανώνυμης Εταιρείας με επωνυμία “ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ ΑΕ”, (εφεξής καλούμενης για λόγους συντομίας ως “Εταιρεία”), κατά τα υπό του νόμου επιτασσόμενα, δηλώνουμε και επιβεβαιώνουμε με την παρούσα, ότι εξ όσων γνωρίζουμε: 1. Οι Ετήσιες Οικονομικές Καταστάσεις (εταιρικές και ενοποιημένες) της ΑΡΤΟΒΙΟΜΗΧΑΝΙΑΣ ΚΑΡΑΜΟΛΕΓΚΟΣ Α.Ε. της χρήσης 01.01.2020 - 31.12.2020, οι οποίες καταρτίσθηκαν σύμφωνα με τα ισχύοντα Διεθνή Πρότυπα Χρηματοοικονομικής Αναφοράς, όπως αυτά έχουν υιοθετηθεί από την Ευρωπαϊκή Ένωση, απεικονίζουν κατά τρόπο αληθή τα στοιχεία του ενεργητικού και του παθητικού, την καθαρή θέση και τα αποτελέσματα χρήσης του Ομίλου και της Εταιρείας, καθώς και των επιχειρήσεων που περιλαμβάνονται στην ενοποίηση εκλαμβανομένων ως σύνολο, και 2. Η συνημμένη Ετήσια Έκθεση του Διοικητικού Συμβουλίου της Εταιρείας απεικονίζει κατά τρόπο αληθή τα σημαντικά γεγονότα που έλαβαν χώρα κατά την διάρκεια της χρήσης 2020 και την επίδρασή τους στις ετήσιες οικονομικές καταστάσεις, τις σημαντικές συναλλαγές που καταρτίσθηκαν μεταξύ της Εταιρείας και των συνδεδεμένων με αυτήν μερών, καθώς επίσης και την εξέλιξη, τις επιδόσεις και τη θέση της ΑΡΤΟΒΙΟΜΗΧΑΝΙΑΣ ΚΑΡΑΜΟΛΕΓΚΟΣ Α.Ε., όπως και των επιχειρήσεων που περιλαμβάνονται στην ενοποίηση, εκλαμβανομένων ως σύνολο, συμπεριλαμβανομένης της περιγραφής των κυριότερων κινδύνων και αβεβαιοτήτων που αντιμετωπίζουν. Αθήνα, 27 Απριλίου 2021 Οι δηλούντες Εμμανουήλ Καραμολέγκος Πρόεδρος Διοικητικού Συμβουλίου & Διευθύνων Σύμβουλος Παύλος Κανελλόπουλος Ανεξάρτητο Μη Εκτελεστικό Μέλος Διοικητικού Συμβουλίου Ετήσια Οικονομική Έκθεση χρήσης από 01.01.2020 έως 31.12.2020 Βασίλης Παντελής Εκτελεστικό Μέλος Διοικητικού Συμβουλίου